Επίσκεψη στη ΔΕΗ ΜΗΧΑΝΟΛΟΓΟΙ – ΗΛΕΚΤΡΟΛΟΓΟΙ | 1ο ΕΠΑΛ Χίου\nΣτην είσοδο του εργοστασίου μας επισκέφθηκε ο κύριος Γούτης Γιώργος και μας εξήγησε τους αυστηρούς κανόνες ασφάλειας που πρέπει να τηρήσουμε . Ξεκινήσαμε την ξενάγηση από τις παλαιότερες μονάδες (μηχανές) της ΔΕΗ της FIAT. Το αξιοθαύμαστο είναι ότι είναι το μοναδικό νησί του Αιγαίου που ακόμα όχι μόνο συντηρούν τις μηχανές αυτές αλλά εξακολουθούν να τις λειτουργούν ενώ σε άλλα νησιά (ΑΣΠ) είναι σε αχρησία.\nΣτην συνέχεια πήγαμε στις SULZER οποίες είναι 12.000 KW, η κάθε μια και χρησιμοποιούνται μαζί με όλες τις υπόλοιπες σαν μηχανές βάσης. Εξηγήσαμε την τεχνολογία τους, την κατανάλωση τους αλλά προπάντων τον τρόπο συντήρησης τους. Δυστυχώς από τους 70 τεχνικούς συντήρησης που ήταν πριν από μερικά χρόνια, έχουν μείνει μόνο 5 ή 6 τεχνίτες και αυτό προκαλεί δυσκολίες και ερωτηματικά για τον τρόπο λειτουργίας των μηχανών και της συντήρησης τους.\nΣτην συνέχεια πήγαμε στο νέο τμήμα των καινούργιων μηχανών MAN όπου έχουν εντυπωσιακή ισχύς 17.000 KW Προπάντων όμως έχουν εντυπωσιακή τεχνολογία , αξιόπιστα και οικονομία στην κατανάλωση καυσίμου . Επίσης μπήκαμε σχεδόν σε όλα τα δωμάτια ελέγχου της διανομής ρεύματος και λειτουργίας των μηχανών ( CONTOR ROOM), και τέλος σε ολά τα βοηθητικά μηχανήματα που απαιτούνται για την λειτουργία των μηχανών.\nΉταν μια πολύ χρήσιμη και πρωτόγνωρη για εμάς ξενάγηση. Ευχαριστούμε πολύ τον κ. Γούτη για την υπομονή του και τους καθηγητές μας που οργάνωσαν την επίσκεψη\nκ. Πιτσάκη Δ., κ. Μονιούδη Θ.και τον κ. Πουρσανίδη Ι.\nΕπιμελήθηκαν οι μαθητές της Β?ΜΗΧ:\nSite last updated 18 Μαΐου 2018 @ 10:18; This content last updated 6 Απριλίου 2017 @ 12:03


Όσα λένε κορυφαίοι μουσικοί μεταξύ τους… - POPAGANDA\nΕσένα, Γωγώ, ποια ήταν η πρώτη σου εμπειρία από τη μουσική; Ήμουν 10-11 χρονών, Πέμπτη δημοτικού – όσο είναι σήμερα η κόρη μου. ‘Ενα απόγευμα ο πατέρας μου, ο οποίος δούλευε ως φροντιστής στην Κρατική Ορχήστρα Θεσσαλονίκης μου λέει «θες να πάμε μια βόλτα με το αυτοκίνητο;». «Γιατί όχι;» απάντησα εγώ. Πηγαίνουμε λοιπόν σε ένα σχολείο, άγνωστο σ’ εμένα, μπαίνουμε σε μια αίθουσα και βλέπω έναν κύριο, τον οποίο γνώριζα διότι έπαιζε κρουστά στην Κ.Ο.Θ., και παιδιά που κάθονταν, ένα σε κάθε θρανίο. Με έβαλαν κι εμένα να καθίσω και μου έδωσαν μία σοπράνο φλογέρα και ένα βιβλιαράκι. Θυμάμαι ότι κοίταξα τον μπαμπά μου πάρα πολύ δολοφονικά, διότι όλο αυτό με βρήκε απροετοίμαστη. Βέβαια εκ των υστέρων, πολύ σωστά έπραξε, γιατί δεν θα πηγαίναμε αν μου το είχε πει (γέλια). ‘Ετσι ξεκίνησα να παίζω φλογέρα για έναν χρόνο.\nΓωγώ Ξαγαρά: Το κοινό είναι μέρος ενός όλου. Η μαγνητοσκόπηση είναι απείρως πιο δύσκολη. Γιατί επειδή μαγνητοσκοπείς, θες να πλησιάσεις το τέλειο. Όμως, δεν είναι αυτό που κάνεις όταν παίζεις με κοινό. Για μένα, σε αντίθεση μ’ εσένα, Αντρέα, το κοινό είναι επικοινωνία. Ο κόσμος με επηρεάζει, η αύρα, η ενέργειά του επιδρά στην απόδοσή μου τη δεδομένη στιγμή. Μου έχει τύχει σε φεστιβάλ φλάουτου – άρπας να παίξω σε κοινό, το οποίο ήταν παγωμένο. Κι αυτή την ενέργεια μάς την μετέδωσαν κι όλη η συναυλία κύλησε έτσι … Εμένα, ιδίως ως σολίστ, το κοινό μπορεί να μου δώσει παραπάνω ώθηση ή να με συγκρατήσει. Με επηρεάζει πολύ.\nΣάββατο: 30 Ιαν. 2021 – 20:30 μ.μ


Αρχική/Brands/Melissa&Doug/Activity Pads/Melissa & Doug Water Wow Βιβλίο Ζωγραφικής Με Νερό Paw Patrol - Chase 33251\nΑυτό το συναρπαστικό και επαναχρησιμοποιήσιμο βιβλίο δραστηριοτήτων περιλαμβάνει σκηνές με τον Chase και τους φίλους του PAW Patrol σε τέσσερις επαναχρησιμοποιήσιμες Water Wow! Σελίδες! Οι σελίδες στο σπειροειδές βιβλίο είναι λευκές όταν στεγνώσουν και αποκαλύπτουν χρώματα, εικόνες και γράμματα όταν είναι βρεγμένες. Αφήστε τις σελίδες να στεγνώσουν για να σβήσουν, στη συνέχεια χρωματίστε με νερό ξανά και ξανά! Οι δραστηριότητες αναζήτησης και εύρεσης περιλαμβάνονται σε κάθε σκηνή. Το χοντρό μέγεθος στυλό νερού είναι εύκολο να γεμίσει, εύκολο για τα μικρά χέρια και αποθηκεύεται στη θήκη του βιβλίου δραστηριοτήτων-καθιστώντας το ένα υπέροχο παιχνίδι ταξιδιού.


Subject: Περίληψη πλοκής Sat Mar 20, 2010 8:37 am\nΗ δεκαεπτάχρονη Ιζαμπέλα "Μπέλα" Σουάν μετακομίζει στο Φορκς, μια μικρή πόλη κοντά στην Ουάσιγκτον, μονίμως καλυμμένη με σύννεφα, για να ζήσει με τον πατέρα της, Τσάρλι, μετά το γάμο της μητέρα της με έναν νεαρό αθλητή του μπέιζμπολ. Γρήγορα γίνεται αποδεκτή από πολλούς μαθητές στο νέο λύκειο της και, προς μεγάλη της αμηχανία, πολλά αγόρια ανταγωνίζονται για την προσοχή της.\nΌταν η Μπέλα κάθεται δίπλα στον Έντουαρτ Κάλεν στην τάξη, την πρώτη μέρα στο σχολείο, αυτός φαίνεται αηδιασμένος από την παρουσία της. Ο Έντουαρτ εξαφανίζεται για λίγες μέρες, αλλά μετά την επιστροφή του η νέα σχέση τους κορυφώνεται όταν Μπέλα σχεδόν συνθλίβεται από ένα φορτηγάκι στο σχολικό χώρο στάθμευσης. Δείχνοντας να αψηφά τους νόμους της φύσης, ο Έντουαρτ σώζει τη ζωή της όταν εμφανίζεται στιγμιαία δίπλα της και σταματάει το φορτηγό με τα χέρια.\nΗ Μπέλα αναφέρει τον τρόπο με τον οποίο ο Έντουαρτ της έσωσε τη ζωή, και συνεχώς τον ενοχλεί με ερωτήσεις. Όταν μένει μόνη της με έναν οικογενειακό φίλο, τον Τζέικομπ Μπλακ, αυτός της αφηγείται θρύλους της φυλής του, η Μπέλα συμπεραίνει ότι ο Έντουαρτ και η οικογένεια του είναι βαμπίρ που πίνουν το αίμα των ζώων και όχι του ανθρώπου. Ο Έντουαρτ ομολογεί ότι αρχικά την αποφεύγε διότι η μυρωδιά του αίματος της ήταν τόσο επιθυμητή για τον ίδιο. Με την πάροδο του χρόνου, ο Έντουαρτ και η Μπέλα ερωτεύονται.\nΗ σχέση τους ρίχνεται στο χάος, όταν τρεις νομάδες βρικόλακες, ο Τζέιμς, η Βικτόρια και ο Λοράν φτάνουν στην πόλη. Ο Τζέιμς, ένας ιχνηλάτης, αντιμετωπίζει ως πρόκληση την επιμονή του Έντουαρτ να προστατεύσει μια θνητή και προσπαθεί να σκοτώσει τη Μπέλα. Οι Κάλεν στην προσπάθεια τους να αποσπάσουν τον ιχνηλάτη από την Μπέλα και τον Έντουαρτ, στέλνουν την Μπέλα να κρυφτεί σε ένα ξενοδοχείο στο Φοίνιξ. Εκεί, η Μπέλα λαμβάνει ένα τηλεφώνημα από τον Τζέιμς, ο οποίος ισχυρίζεται ότι κρατά τη μητέρα της αιχμάλωτη. Όταν η Μπέλα, για να σώσει τη μητέρα της, συναντά τον Τζέιμς, αυτός της επιτίθεται, αλλά ο Έντουαρτ μαζί με τα άλλα μέλη της οικόγένειας του φτάνουν και διασώζουν την Μπέλα και καταστρέφουν τον Τζέιμς. Μόλις συνειδητοποίησε ότι ο Τζέιμς είχε δαγκώσει τη Μπέλα στο χέρι, ο Έντουαρτ ρουφά το δηλητήριο από το σώμα της για να μην μπορέσει να εξαπλωθεί και να την μετατρέψει σε βρυκόλακα. Μετά την επιστροφή τους στο Φορκς, η Μπέλα και ο Έντουαρτ, πάνε στο χορό του σχολείο τους όπου εκεί η Μπέλα εκφράζει την επιθυμία της να γίνει βρυκόλακας, ενώ ο Έντουαρτ αρνείται κατηγορηματικά να την καταδικάσει σε μια τέτοια, κατά τη γνώμη του καταραμένη, ζωή.


8 χαρούμενα παιδικά τραγούδια\n«Εγώ κι εσύ μαζί» και 7 ακόμα παιδικά τραγούδια που δεν είναι μόνο...για παιδιά\nελευθερος χρονος από Ιόλη Πολύζου | 10 Ιαν 2019\nΑγαπήσαμε το φεγγαράκι το λαμπρό και το αταξίδευτο καράβι και σίγουρα τα μοιραστήκαμε με τα δικά μας παιδιά. Κάθε εποχή όμως έχει τα δικά της και ενώ τα κλασικά τραγούδια έχουν ανεκτίμητη αξία, υπάρχουν ορισμένα νέα παιδικά που είναι εξίσου αξιόλογα. Είναι ευφάνταστα, χιουμοριστικά, διδακτικά και μπορούν να ξεσηκώσουν ακόμη και τους ενήλικες.\nΠιστέψτε μας, δεν θα έχετε κανένα πρόβλημα να σας «υποχρεώσει» το παιδί να τα ακούτε 200 φορές την ημέρα!\nΗ προπαίδεια του 2 παίρνει την μορφή τραγουδιού και γίνεται τόσο ευχάριστη, που δύσκολα δεν την μάθουν τα παιδιά. Η Ερμιόνη Ιωαννίδου τραγουδάει για δύο ποντίκια που κάνουν σκανταλιές και κλέβουν φαγητό! Μέχρι να φτάσουν στο 9x2 έχουν φουσκώσει από το πολύ φαΐ με αποτέλεσμα να αρρωστήσουν.\n«Μίλα μου για μήλα, μη μου μιλάς για πρασινάδα ή για μαυρίλα» τραγουδάει ο Σπύρος Σακκάς, ενώ τους στίχους υπογράφει ο γνωστός συγγραφέας Ευγένιος Τριβιζάς. Η μουσική είναι απολαυστική και οι στίχοι θα τριβελίζουν τόσο την σκέψη των παιδιών, όσο και τη δική σας.\nΌταν οι Burger Project τραγουδούν, είναι αδύνατον τα παιδιά να μείνουν ήσυχα στις θέσεις τους. Χιουμοριστικά στιχάκια, «ανεβαστική» μουσική που ξεσηκώνει μικρούς και μεγάλους, το τραγούδι αυτό ωθεί τα παιδιά να αγαπήσουν την μουσική και γιατί όχι να ασχοληθούν και πιο σοβαρά μαζί της.\nΟ Φοίβος Δεληβοριάς τραγουδάει για το μικρό χαριτωμένο ελεφαντάκι που «όλο κάνει τούμπες και γελάει» με την συνοδεία παιδικής χορωδίας. Είναι αδύνατον να μην τραγουδήσουμε κι εμείς!\nΤο αχτύπητο δίδυμο Τζίμης Πανούσης- Αλκίνοος Ιωαννίδης ένωσαν τις δυνάμεις τους και τραγούδησαν ένα από τα καλύτερα τραγούδια που άφησαν εποχή- το ίδιο και η ταινία-. Οι στίχοι που τονίζουν πόσο σημαντικό είναι να έχεις φιλαράκια στην ζωή σου σημάδεψαν μικρούς και μεγάλους. Παραδεχτείτε το! Τραγουδάτε από μέσα σας…\n«Μια πατάτα χοντρούλα, άσπρη και νοστιμούλα» τραγουδάει η Ελένη Τσαλιγοπούλου και μας εξιστορεί την ιστορία μιας πατάτας που ήθελε να παντρευτεί. Αγόραζε γοβάκια και κουφετάκια όμως εξαιτίας της αφηρημάδας της…\nΈνα χιουμοριστικό τραγουδάκι για τα παιδάκια που μάλλον, τρώνε πολλά γλυκά. Την Ελένη Καπηλίδου συνοδεύουν παιδικές φωνούλες και δεν γίνεται να μην «πες μου όλη την αλήθεια, πόσα έφαγες γλυκά;».\nΕδώ Λιλιπούπολη- Μέσα στο μουσείο\nΜετά το «Χοντρό Μπιζέλι», την «Κινέζα» και την υπόλοιπη πρωτότυπη παρέα της Λιλιπούπολης υπάρχει και εκείνο το παιδί που αγαπάει μανιασμένα τα μουσεία. Δεν τον ενδιαφέρει το κρυφτό και το κουτσό, παρά μόνο οι θησαυροί των μουσείων. Είναι μια καλή ευκαιρία για τα παιδιά… να ταυτιστούν!\nTags: Διασκέδαση, Έξυπνα tips, Φιλία\nΑστείες και γλυκόπικρες αλήθειες που μόνο μια γυναίκα μπορεί να καταλάβει\n8 τραγούδια που θυμίζουν σχολείο


Μαζί με το καλοκαίρι έρχεται και η επιθυμία μας να αποκτήσουμε αυτό το λαμπερό μαύρισμα, που μας κάνει να αισθανόμαστε ακόμη πιο ελκυστικές στην παραλία! Φυσικά, γνωρίζουμε ότι πρέπει να προστατεύουμε την επιδερμίδα μας, οπότε το μαύρισμά μας θα έρθει με υγιή τρόπο, με αντηλιακή προστασία και σταδιακά. Πώς μπορούμε να το επιταχύνουμε και να φροντίσουμε ώστε να διατηρηθεί;\nΟι παρακάτω τροφές θα βοηθήσουν:\n1.Τα καρότα είναι πλούσια σε καροτίνη και προσφέρουν ένα όμορφο μαύρισμα. Το β-καροτένιο στα καρότα μετατρέπεται από τον οργανισμό σε βιταμίνη Α, η οποία προστατεύει το δέρμα από τα ηλιακά εγκαύματα. Επίσης, άλλα λαχανικά, όπως οι πιπεριές, τα κολοκυθάκια και οι ντομάτες μπορεί να σας βοηθήσουν εξίσου στο μαύρισμα.\n2.Τα πεντανόστιμα ροδάκινα εκτός από καροτινοειδή, περιέχουν και φλαβονοειδή, που ευνοούν το μαύρισμα. Τα ροδάκινα με κίτρινο χρώμα μπορεί να είναι λιγότερο νόστιμα από τα λευκόσαρκα, αλλά προστατεύουν πιο αποτελεσματικά το δέρμα.\n3.Το καρπούζι ενισχύει το μαύρισμα, αντίθετα με όσα ακούγονται "ότι είναι μόνο ζάχαρη και νερό", επειδή περιέχει βιταμίνη C, βήτα καροτίνη και λυκοπένη. Επίσης έχει αντιοξειδωτικές ιδιότητες και παράλληλα συμβάλλει στην προστασία του οργανισμού από διάφορους καρκίνους και καρδιακές παθήσεις.\n4.Το εξωτικό μάγκο είναι ένα φρούτο πλούσιο σε β-καροτένιο, το οποίο -όπως αναφέραμε και παραπάνω- είναι υπεύθυνο για την υπέροχη λάμψη του δέρματος. Το μάγκο έχει τη μεγαλύτερη περιεκτικότητα σε σε β-καροτένιο αναλογικά με οποιαδήποτε άλλη τροφή!\n5.Τα αυγά κάνουν την ανατροπή μετά από τόσα λαχανικά και φρούτα. Είναι πλούσια σε βιταμίνη A, B, D και Ε που βοηθούν στην αναζωογόνηση του σώματος και του δέρματος. Ο κρόκος του αυγού περιέχει ωμέγα-3 και ωμέγα-6 λιπαρά οξέα, τα οποία προσφέρουν υπέροχο μαύρισμα. Μαζί με τα αυγά μπορείτε να προσθέσετε στην διατροφή σας λίγο τυρί, καθώς οι πλούσιες σε ασβέστιο τροφές σας βοηθούν να μαυρίσετε πιο γρήγορα.\nAυτά τα 3 ζώδια καταστρέφουν μόνα τους τις σχέσεις τους Διαβάστηκε 3'' πριν\n10 από τα καλύτερα Γαλλικά τραγούδια (α) Διαβάστηκε 4'' πριν\nΚατάθλιψη, σχιζοφρένεια και στρες: Οι τροφές που «σβήνουν» τα συμπτώματα Διαβάστηκε 8'' πριν


Οι πιο όμορφα στολισμένες πόλεις των Χριστουγέννων! - Flashnews.gr\nΟι πιο όμορφα στολισμένες πόλεις των Χριστουγέννων!\nΧριστούγεννα! Παντού λαμπάκια, μικρά μεγάλα, λευκά πολύχρωμα, αριστοκτατικά αλλά και ..κίτς! Όπως και να είναθι, όσα και να είναι σε βάζουν κατευθείαν στο mood των γιορτών! Δείτε εδώ τις πιο όμορφα στολισμένες πόλεις του κόσμου...\nΑριστοκρατική η ατμόσφαιρα στην όμορφη πόλη της Αυστρίας, όπου ο στολισμός δεν επεκτείνεται σε πολύχρωμα φωτάκια, αλλά στην απλότητα των λευκών φώτων, τα οποία δένουν απόλυτα με τα πανέμορφα κτήρια του κέντρου.\nΔεν σας θυμίζει σε τίποτα Κοπεγχάγη, έτσι δεν είναι; Και αυτό γιατί η συγκεκριμένη φωτογραφία είναι τραβηγμένη στην... ιαπωνική γειτονιά της Κοπεγχάγης, η οποία είναι πλούσια διακοσμημένη με πολύχρωμα φωτάκια, τραβώντας την προσοχή κάθε τουρίστα! Κάντε μια ήρεμη βόλτα και γευτείτε ζεστό κρασί και καραμελωμένα μηλαράκια... νιώστε Χριστούγεννα!\nΠανέμοργα φώτα στην περιοχή Grande Place! Την περίοδο των Χριστουγέννων οι Βρυξέλλες είναι το απόλυτο place-to be με 240 chalet να σερβίρουν ζεστή βέλγικη βάφλα υπό το πολύχρωμο, χαρωπό φώς των Χριστουγέννων!\nΓεωργία- Callaway Gardens\nΈνα απο τα πιο εντυπωσιακά χριστουγεννιάτικα πάρκα με 8.000.000 λαμπάκια να τραβούν τα βλέμματα μικρών και μεγάλων! Κάντε και εσείς ένα μικρό τούρ με το τρενάκι και μείνετε έκπληκτοι με το τι μπορεί κανείς να δημιουργήσει με μερικά λαμπάκια!\nΕδώ δεν μένουν στον απλό στολισμό... αφού εδώ τα λαμπιόνια ξεπερνούν κάθε φαντασία δημιουργώντας τρισδιάστατο στολισμό!\nΆρωμα ψημένων αμυγδάλων σε συνδυασμό με ζεστό κρασάκι... μια βόλτα στον όμορφο δρόμο του Γκέτεμποργκ και δεν χρειάζεσαι κάτι παραπάνω για να νιώσεις την ατμόσφαιρα των Χριστουγέννων!\nΕντυπωσιακή πόλη από μόνη της, αφού δεν χρειάζεται να έρθουν τα Χριστούγεννα για να μείνει ο κάθε Ευρωπαίος τουρίστας με το στόμο ανοιχτό! Φώτα παντού, χρώματα, μουσικές και ένα τεράστιο χριστουγεννιάτικο δέντρο στολισμένο με κρύσταλλα swarovski!\nΟι Ιάπωνες ξέρουν να εντυπωσιάζουν! Απίστευτος γιορτινός στολισμός που δεν περνάει απαρατήρητος! ΔεκΆδες χιλιάδες λαμπάκια σε διάφορα χρώματα, μόνιμη κίνηση και ζωντάνια στους δρόμους... όποιος προτιμάει τους έντονους ρυθμούς ξέρει που να πάει!\nΣάββατο, 17 Δεκεμβρίου 2011, 09:36


Πώς διπλασιάζει την αγάπη η ΑΒ Βασιλόπουλος και αυτό το Πάσχα; | Athens Voice\nΠώς διπλασιάζει την αγάπη η ΑΒ Βασιλόπουλος και αυτό το Πάσχα;\nΠασχαλινά αβγά για τα Γενναία Παιδιά της ΕΛΕΠΑΠ\nΜε την ενέργεια της ΑΒ Βασιλόπουλος θα καλυφθούν τουλάχιστον 1.400 θεραπείες αποκατάστασης παιδιών με αναπηρία\n«Hσυχία, παρακαλώ! Και τώρα τα πασχαλινά αβγά με ζωγραφιές του Ιάσωνα, της Μόνα, του Κωνσταντίνου και της Χρυσαλίας!». Με αυτόν τον τρόπο η ΑΒ Βασιλόπουλος μάς καλεί να στηρίξουμε μια «δημοπρασία αγάπης» για τα Γενναία Παιδιά της ΕΛΕΠΑΠ.\nΜέσα από ένα ευφάνταστο και αισιόδοξο τηλεοπτικό της σποτ, μικρά παιδιά πρωταγωνιστούν και μας μεταφέρουν σε μια αίθουσα δημοπρασίας για τα πασχαλινά αβγά. Ο πρωταγωνιστής της ιστορίας εξετάζει εξονυχιστικά με μεγεθυντικό φακό τα αβγά και τις παιδικές ζωγραφιές που στολίζουν τις συσκευασίες τους. Είναι οι ζωγραφιές του Ιάσωνα, της Μόνα, του Κωνσταντίνου και της Χρυσαλίας, μικρών μαθητών που, όπως μάθαμε, αναδείχθηκαν νικητές στον Διαγωνισμό Ζωγραφικής στο Παιδικό Μουσείο Αθηνών.\nΟ μικρός, που διευθύνει τη δημοπρασία, με βλέμμα όλο λαχτάρα φωνάζει «είναι για καλό σκοπό! Πάμε;» και το πλάνο ανοίγει με τα παιδιά́ χαρούμενα να λένε «κι εγώ́, κι εγώ́, κι εγώ́». Το μήνυμα είναι ξεκάθαρο και συγκινητικό!\nΜέσα από κάθε αγορά ενός πασχαλινού αβγού της ΑΒ, οι πελάτες της ΑΒ συνεισφέρουν με €0,30 στο έργο της ΕΛΕΠΑΠ για τα Γενναία Παιδιά, ενώ η ΑΒ διπλασιάζει το ποσό για την κάλυψη, τουλάχιστον, 1.400 θεραπειών αποκατάστασης των παιδιών με αναπηρία.*\nΜε αλληλεγγύη στον άνθρωπο\nΜέσα από ένα ευφυές σενάριο και την παιδική ματιά, αναδεικνύεται η αξία της προσφοράς. Γιατί, όπως λέει και η ΑΒ Βασιλόπουλος, δεν υπάρχει μεγαλύτερη χαρά από τη χαρά να προσφέρεις.\nVideo of Πασχαλινά αβγά ΑΒ - Αφιερωμένα στα Γενναία Παιδιά της ΕΛΕΠΑΠ\n* Για τρίτη συνεχή χρονιά, τα πασχαλινά αβγά της ΑΒ είναι αφιερωμένα σε πράξεις προσφοράς. Τα φετινά πασχαλινά αβγά διατίθενται σε όλα καταστήματα του δικτύου της ΑΒ, σε δύο μεγέθη και διαφορετικές τιμές το καθένα. Κάθε μέγεθος έχει δυο διαφορετικά σχέδια με διαφορετικές ζωγραφιές «μεγάλης αξίας».\nΗ ΕΛΕΠΑΠ είναι ένα Μη κερδοσκοπικό σωματείο, το οποίο, από το 1937, προσφέρει υπηρεσίες αποκατάστασης σε περισσότερα από 100.000 παιδιά με κινητικές αναπηρίες, από τη γέννηση έως και την ενηλικίωσή τους. Διαθέτει έξι κέντρα, σε Αθήνα, Θεσσαλονίκη, Ιωάννινα, Χανιά, Βόλο και Αγρίνιο.


Από τον Πολιτιστικό Σύλλογο Γληκομηλιάς : πραγματοποιήθηκαν οι εκδηλώσεις «ΚΟΛΟΚΟΤΡΩΝΕΙΑ 2014» - Stagonnews\nΑπό τον Πολιτιστικό Σύλλογο Γληκομηλιάς : πραγματοποιήθηκαν οι εκδηλώσεις «ΚΟΛΟΚΟΤΡΩΝΕΙΑ 2014»\n27 Ιουλίου 2014, 01:31\nΜε επιτυχία πραγματοποιήθηκαν και εφέτος οι εκδηλώσεις «ΚΟΛΟΚΟΤΡΩΝΕΙΑ 2014» παρουσία πλήθος Γληκομηλιωτών αλά και πολλών επισκεπτών που κατέφθασαν στο χωριό προκειμένου να τιμήσουν τον μεγάλο αυτό δημιουργό του λαϊκού μας τραγουδιού που ξεκίνησε από το όμορφο αυτό χωριό της Καλαμπάκας σημαδεύοντας με τους στοίχους των τραγουδιών του την ελληνική μουσική .\nΝα πούμε ότι οι εκδηλώσεις οργανώθηκαν και εφέτος από τον τοπικό πολιτιστικό σύλλογο ο οποίος είχε και την πρωτοβουλία να θεσμοθετήσει αυτές τις εκδηλώσεις προς τιμήν του μεγάλου αυτού δημιουργού κάτι που όχι μόνο επετεύχθη , αλλά και αποτελεί πλέον θεσμό .\nΟι εκδηλώσεις άνοιξαν με το χαιρετισμό του προέδρου το συλλόγου Νταλαμπύρα Ανδρέα ο οποίος καλωσόρισε όλους όσους συμμετείχαν στις εκδηλώσεις τονίζοντας την ανάγκη περεταίρω αναβάθμισης του θεσμού αυτού που , όπως είπε χαρακτηριστικά , αποτελεί το ελάχιστο που μπορεί να προσφέρει η Γληκομηλιά στον μεγάλο αυτό δημιουργό που έζησε ένα μεγάλο μέρος της ζωής του εδώ .\nΤην εκδήλωση τίμησε με την παρουσία της η κόρη του αείμνηστου Γρηγόρη Μπιθικώτση Άννα και ο Σωτήρης Δογάνης που τραγούδησε , όπου συνεργάστηκε ο Χρήστος Κολοκοτρώνης.\nΛίγα στοιχεία για τον Χρ. Κολοκοτρώνη\nΟ ΧΡ. Κολοκοτρώνης γεννήθηκε στην Αθήνα το 1922. Ο πατέρας του, Γεώργιος, γεννήθηκε στην Κύπρο, αλλά ο παππούς του ήταν Πελοποννήσιος, εγγονός του…Γέρου του Μοριά Θεόδωρου Κολοκοτρώνη.\nΤελείωσε το δημοτικό σχολείο στη Γλυκομηλιά Καλαμπάκας Τρικάλων, όπου έκανε και τις πρώτες χορωδίες με τα παιδιά του χωριού, και κατόπιν το γυμνάσιο, στην Κατοχή. Υπηρέτησε τη θητεία του, 6 χρόνια, στη Χωροφυλακή (γεγονός που αργότερα τον βοήθησε στη σχέση του με τη λογοκρισία, προκειμένου να ηχογραφήσει ορισμένα από τα κοινωνικά, με πολιτική χροιά, τραγούδια του). Από τα μαθητικά του χρόνια έγραφε ποιήματα και έκανε ρεπορτάζ για λογαριασμό τοπικών εφημερίδων: «Αναγέννηση» των Τρικάλων, «Θεσσαλία» του Βόλου και στον «Εθνικό Παλμό». Διάβαζε ποίηση κάθε είδους, ιστορία και κλασική λογοτεχνία: Σέξπιρ, Ερρίκο Χάινε, Βίκτορα Ουγκώ κ.α. Το 1947 κατέβηκε στην Αθήνα. Ο Λάζαρος Πηνιάτογλου τον ώθησε στη δημοσιογραφία και για ένα διάστημα εργάστηκε κοντά του, στις εφημερίδες «Ελληνικόν Αίμα» και «Εθνική Γλόγα». Το 1949, μέσω του πρωταγωνιστή του θεάτρου Κυριάκου Μαυρέα – για τον οποίο έγραψε πολλά κείμενα, έμμετρα και πεζά – γνωρίστηκε με τον Μανώλη Χιώτη.\nΤα πρώτα του τραγούδια ηχογραφήθηκαν το 1950: «Τύχη γιατί με κυνηγάς» και «Ποια καρδιά δεν θα ραΐσει», σε μουσική Βασίλη Τσιτσάνη, χωρίς να μπει το όνομά του στην ετικέτα του δίσκου. Στο ξεκίνημά του έγραψε, ακόμη, το «Πλουσιόπαιδο» που μελοποίησε ο Μανώλης Χιώτης και το «Βόλτα στην Ελλάδα», σε μουσική του Βασίλη Τσιτσάνη. Η πρώτη εμφάνισή του ονόματός του στην ετικέτα του δίσκου έγινε το 1951 με το «Πειραίας και Αθήνα» που ερμήνευσε η Σωτηρία Μπέλλου. Υπήρξε από τους ανανεωτές του λαϊκού στίχου κατά τη δεκαετία του ’50, εποχή που εξέφρασε με μοναδικό τρόπο. Το στιχουργικό του ύφος υπήρξε άμεσο και μεστό, συχνά σε πρώτο πρόσωπο, ενώ, ανέδειξε και το τραγούδι της κοινωνικής διαμαρτυρίας, με το οποίο καθιερώθηκε ο Στέλιος Καζαντζίδης, για τον οποίο έγραψε πάνω από 100 τραγούδια!. Στη μετεμφυλιακή περίοδο έγραψε ορισμένους από τους πιο καίριους στίχους για εξορίες και φυλακές:\n«Άλλα παλικάρια μες στη μαύρη γη, άλλα εξορία κι άλλα φυλακή», «Αργά θλιβερά η καμπάνα σημαίνει, ποιος έχει σειρά, ποιος λεβέντης πεθαίνει;», «Κι απόψε μελλοθάνατος, στης φυλακής το βάθος», «Δεσμοφύλακες ανοίξτε», «Βγάλτε το, το παλικάρι μέσα από τη φυλακή» και πολλά άλλα.\nΌπως έλεγε χαρακτηριστικά ο Γιώργος Ζαμπέτας, υπήρξε «μεγάλος γλεντζές ο Χρήστος, πολύ μεγάλος. Ήτανε, βέβαια, και μεγάλος στιχουργός, πολύ μεγάλος. Τι δεν έχει γράψει αυτός ο άνθρωπος! Τι όμορφη που είσαι όταν κλαις, και φτάνει…»\nΑπό το δεύτερο μισό της δεκαετίας του ’50 δημιούργησε και δικά του λαϊκά κέντρα με συγκροτήματα που έγραψαν ιστορία, όπως τα «Απόψε φίλα με» και «Κολοκοτρώνης» στην Ιερά Οδό, όπου εμφανίστηκαν ο Στράτος Παγιουμτζής, ο στενός του συνεργάτης Βασίλης Καραπατάκης, ο φίλος του Άκης Πάνου, ο Βασίλης Ζαφειρόπουλος, ο Ορφέας Κρεούζης, ο Γρηγόρης Μπιθικώτσης, ο Γιώργος Ζαμπέτας, ο Πέτρος Αναγνωστάκης και πολλοί άλλοι, ενώ εκεί έκανε το ντεμπούτο του ο Μανώλης Αγγελόπουλος….


Αρκετό κρύο περιμένουμε το Σαββατοκύριακο, κυρίως στα ανατολικά και τα βόρεια τμήματα της χώρας, ενώ λίγες νεφώσεις θα επικρατούν στο Ιόνιο και στα ανατολικά όπου και θα σημειωθούν ασθενείς τοπικές βροχές. Χαρακτηριστικό του καιρού θα είναι και ο παγετός στα ηπειρωτικά τις νυχτερινές ώρες, όπου στη Βόρεια Ελλάδα θα είναι κατά τόπους ισχυρός.\nΤο Σάββατο, 18.01.2020, θα επικρατούν αρχικά νεφώσεις στα ανατολικά και νότια τμήματα της χώρας, με τοπικές βροχές να σημειώνονται κυρίως στην Κρήτη και τα Δωδεκάνησα. Στην υπόλοιπη χώρα περιμένουμε γενικά αίθριο καιρό, από το απόγευμα όμως και από τα δυτικά θα αναπτυχθούν νεφώσεις.\nΤις πρωινές και βραδυνές ώρες στα ηπειρωτικά η ορατότητα θα είναι περιορισμένη, ενώ θα επικρατεί κατά τόπους παγετός, όπου στα βόρεια αναμένεται να είναι ισχυρός.\nΗ θερμοκρασία θα κυμανθεί από -8 έως 9 βαθμούς στη βόρεια Ελλάδα, από -3 έως 15 στη Δυτική Ελλάδα, από -3 έως 11 στα κεντρικά τμήματα, από -2 έως 16 στα νότια ηπειρωτικά, από 6 έως 15 στα νησιά του Ιονίου, από 4 έως 11 βαθμούς στα νησιά του Βορείου Αιγαίου και από 8 έως 17 βαθμούς στο κεντρικό Αιγαίο, την Κρήτη και τα Δωδεκάνησα.\nΟι άνεμοι στα πελάγη θα πνέουν από τα βόρεια, έως 6 και τοπικά 7 μποφόρ στο Αιγαίο και έως 3 με 4 μποφόρ στο Ιόνιο, με εξασθένηση από το βράδυ.\nΤην Κυριακή, 19.1.2020, θα επικρατούν νεφώσεις σε μεγάλο μέρος της χώρας με πιθανότητα τοπικών βροχών στο Ιόνιο, στην Ήπειρο, όπου στα ορεινά θα σημειωθούν και λίγες ασθενείς χιονοπτώσεις, και στην Κρήτη.\nΟι άνεμοι θα στραφούν σταδιακά στο Ιόνιο σε νοτιοανατολικούς έως 4 και απο το βράδυ έως 5 μποφόρ, ενώ στο Αιγαίο θα είναι βόρειοι έως 6 μποφόρ.\nΗ θερμοκρασία θα σημειώσει περαιτέρω πτώση στα ανατολικά και στα βόρεια.\nΠαπαδήμας Χρήστος / Κ24.net / 17.1.2020, 17:05


Πάνος Θεοδωρίδης: Τα βαρίδια 2/3\nΤα βαρίδια 2/3\nΠάνος Θεοδωρίδης | 20.03.2016 | 05:53\nΣε κάθε νέο φρούτο που προκύπτει απο το μπόλιασμα ενός δέντρου που μοιάζει να αγρίεψε, η προσδοκία που σε πιάνει πριν το δοκιμάσεις, είναι ένα μίγμα αγωνίας και αδημονίας.\nΑμφότερες οι καταστάσεις είναι δωρεάν και μάταιες, αφού το μπόλι πιάνει η δεν πιάνει μέσα απο συγκυρίες που είναι αδύνατο να ελέγξεις.\nΥπάρχουν άνθρωποι που μπαίνουν στην πολιτική και τους τυλίγει αμέσως ένα άρωμα ελπίδας. Άλλοι τολμούν και μετα βίας προλαβαίνουν να καλυφτούν από την βροχή απαξιωτικών σχολίων. Άλλοι πάλι, έχουν το κοκκαλάκι της νυχτερίδας ή καλούς συμβούλους. Ό,τι και να πράξουν είναι καλώς καμωμένο. Αν όχι, φταίνε οι άλλοι η «ήταν μια κακή στιγμή τους».\nΣτα τελευταία χρόνια, ήταν λογικό να αναζωογονηθεί ο μηχανισμός εντοπισμού ικανών πολιτικών στελεχών. Καθώς έχουμε χάσει πολλές συνέχειες απο το σήριαλ που παρακολουθούμε, δεν είναι τυχαίο που μένουμε συχνά ξεκρέμαστοι στις προσδοκίες μας, αφού ένα έργο, γράφεται προκαταβολικά από τον θεατή του, κι ας μπορούν πολλοί να ορκιστούν για το αντίθετο.\nΤο παράθυρο δεν κλείνει, η πόρτα μάγκωσε, κι εσύ δε με θυμάσαι πια.\nΑδίκως ψάχνουμε τον Ηγέτη, απαιτώντας για την ανακήρυξή του, αγαθές προθέσεις, ένα λαμπρό επιτελείο και ικανότητα καθόλου τυχαία.\nΔεν ξέρω αν έχετε την ίδια εντύπωση, σεβαστό αν δεν την έχετε, αλλά φοβάμαι πως αναζητούμε ένα χαμένο κέντρο που έχει ήδη ανατιναχτεί.\nΟ ηγέτης αυτός, ή το κόμμα, η η σύμπραξη που θα τον δεχτεί, καλείται να συνυπάρξει με ένα βόα που ναρκώθηκε, αφου έχει καταπιεί ολόκληρο κατσίκι. Δεν έχει ,όντως σημασία αν στο δημόσιο είναι πολλοί η λίγοι. Αν είναι φιλότιμοι ή εργατικοί. Διότι είναι χαμένοι στην χαρτούρα τους. Στις διαδικασίες. Στην υπερβολικά μεγάλη ιδιοποίηση, καθώς δεσμεύουν μεγάλο μέρος του κεφαλαίου τους εκτός υπηρεσίας.\nΟι άλλοι παράγοντες, είναι περαστικοί. Καθώς τα ζητήματα απόλυτης προτεραιότητας σπρώχνουν τις θεσμικές αλλαγές στις ελληνικές καλένδες, μεγάλα τμήματα της κοινωνίας μας, φέρονται ως να βλέπουν έναν εφιάλτη που θα διαλυθεί μόλις ξυπνήσουν.\nΚι αυτό το μεγάλο βαρίδι, μας οδηγεί να ψάχνουμε έναν διασώστη, έναν καταφερτζή ή ,το πολύ, έναν μαλαγάνα που θα μας χαϊδέψει το χέρι εξηγώντας μας ότι όλα ήταν ένα ψέμμα, μια φαντασίωση.\nΤου προσφέρουμε λοιπόν την εμπιστοσύνη μας, και αλλάζουμε πλευρό.\nΦαντασία ελευθέρας βοσκής 2


Κουκιά: Τα πολύτιμα οφέλη τους για την υγεία μας και δύο πιθανοί κίνδυνοι | Pronews\nΚουκιά: Τα πολύτιμα οφέλη τους για την υγεία μας και δύο πιθανοί κίνδυνοι\nΈνας σοβαρός άγνωστος σε πολλούς κίνδυνος\nΤα κουκιά είναι ένα είδος φασολιού που καταναλώνεται σε όλο τον κόσμο.\nΤα κουκιά έχουν υψηλή περιεκτικότητα σε πρωτεΐνες και άλλα σημαντικά θρεπτικά συστατικά. Η κατανάλωσή τους μπορεί να βοηθήσει στην απώλεια βάρους, να συμβάλλει στην ανοσία του οργανισμού και να προσφέρει σημαντικά οφέλη στην υγεία.\nΤα κουκιά είναι ένα είδος οσπρίων. Τα όσπρια είναι λαχανικά που αναπτύσσονται μέσα σε λοβούς, οι οποίοι δεν είναι πάντοτε βρώσιμοι.\nΤα κουκιά καλλιεργήθηκαν για πρώτη φορά πριν από χιλιάδες χρόνια στην Μέση Ανατολή και τη νοτιοδυτική Ασία. Μπορούν να αναπτυχθούν σε πολλά διαφορετικά μέρη σε όλο τον κόσμο. Αποτελούν βασικό τρόφιμο σε διαφορετικούς πολιτισμούς, από την Κίνα έως τη Νότια Αμερική.\nΚουκιά: Οφέλη για την υγεία\nΤα όσπρια είναι γνωστά για τα οφέλη τους στην υγεία. Τα κουκιά, όπως και πολλά άλλα όσπρια, είναι γεμάτα με θρεπτικά συστατικά που ενισχύουν την υγεία. Τα θρεπτικά τους συστατικά μπορούν να βοηθήσουν στην απώλεια βάρους, στην πρόληψη ορισμένων ασθενειών και στο να προωθήσουν την υγιή ανάπτυξη.\nΈνα φλιτζάνι μαγειρεμένα κουκιά περιέχει σχεδόν το ένα τρίτο των ημερήσιων αναγκών σας σε πρωτεΐνη. Η πρωτεΐνη είναι ένα από τα πιο σημαντικά θρεπτικά συστατικά στη διατροφή σας. Η κατανάλωση τροφών με υψηλή περιεκτικότητα σε πρωτεΐνες μπορεί να σας βοηθήσει να αισθάνεστε χορτάτοι για μεγαλύτερο χρονικό διάστημα. Η πρωτεΐνη βοηθά επίσης στην ανάπτυξη και τη διατήρηση των μυών σας.\nΟι χορτοφάγοι, οι vegans και τα άτομα με δυσανεξία στην λακτόζη δεν μπορούν να τρώνε τροφές με υψηλή περιεκτικότητα σε ζωικές πρωτεΐνες, όπως κρέας, τυρί και αυγά. Η προσθήκη κουκιών και άλλων φυτικών πηγών στη διατροφή σας μπορεί να σας βοηθήσει να βεβαιωθείτε ότι λαμβάνετε αρκετή πρωτεΐνη.\nΈνα φλιτζάνι κουκιά καλύπτει σχεδόν τις μισές ημερήσιες ανάγκες σας σε φολικό οξύ. Πρόκειται για έναν τύπο βιταμίνης, που βοηθά τον οργανισμό να δημιουργήσει DNA και νέα κύτταρα.\nΤο φολικό οξύ είναι ιδιαίτερα σημαντικό για τις έγκυες γυναίκες. Η επαρκής λήψη του μπορεί να μειώσει τον κίνδυνο γενετικών ανωμαλιών στο έμβρυο, που σχετίζονται με τον εγκέφαλο.\nΜπορείτε να πάρετε φολικό οξύ από βιταμίνες και συμπληρώματα χωρίς ιατρική συνταγή. Ο συνδυασμός συμπληρωμάτων με τροφές με υψηλή περιεκτικότητα σε φολικό οξύ, όπως τα κουκιά, είναι ένας εύκολος τρόπος για να πάρετε αρκετό από τη διατροφή σας.\nΤα κουκιά έχουν υψηλή περιεκτικότητα σε μαγγάνιο. Ο οργανισμός χρησιμοποιεί μαγγάνιο, για να διατηρήσει τη δομή και τη δύναμη των οστών. Η λήψη αρκετού μαγγανίου στη διατροφή σας μπορεί να βοηθήσει στην πρόληψη της οστεοπόρωσης και άλλων προβλημάτων των οστών. Ένα φλιτζάνι κουκιά παρέχει περίπου το ένα τρίτο των ημερήσιων αναγκών σας σε μαγγάνιο.\nΤο μαγγάνιο βοηθά επίσης τον οργανισμό να αφομοιώσει τη γλυκόζη, ένα βασικό θρεπτικό συστατικό που παρέχει ενέργεια. Το σώμα δυσκολεύεται να αφομοιώσει τη γλυκόζη σε ενέργεια, ή δεν μπορεί να την χωνέψει καθόλου, εάν έχετε σακχαρώδη διαβήτη. Η λήψη αρκετού μαγγανίου στη διατροφή μπορεί να μειώσει τις πιθανότητες εμφάνισης διαβήτη.\nΤα κουκιά είναι πλούσια σε φυτικές ίνες. Οι φυτικές ίνες βοηθούν στην πέψη, στη διατήρηση υγιών επιπέδων γλυκόζης και στην πρόληψη της συσσώρευσης χοληστερόλης.\nΗ χοληστερόλη είναι μια χημική ουσία που εμφανίζεται φυσικά στον οργανισμό και σε άλλα τρόφιμα. Υπερβολική χοληστερόλη από έλαια, ή από ζωικά προϊόντα μπορεί να συσσωρευτεί στις αρτηρίες. Αυτό οδηγεί σε καρδιακές προσβολές, εγκεφαλικά επεισόδια και άλλα προβλήματα. Η κατανάλωση αρκετών φυτικών ινών εμποδίζει την χοληστερόλη από το να μπλοκάρει τις αρτηρίες σας.\nΤα κουκιά είναι καλή πηγή σιδήρου. Ο σίδηρος είναι ένα στοιχείο που χρησιμοποιεί ο οργανισμός, για να πάρει ενέργεια από το οξυγόνο, όταν αναπνέετε.\nΗ μη λήψη αρκετού σιδήρου στη διατροφή σας μπορεί να οδηγήσει σε αναιμία. Η αναιμία είναι όταν το σώμα σας δεν παίρνει αρκετό οξυγόνο. Μπορεί να οδηγήσει σε υπερβολική κόπωση, εξασθενημένο ανοσοποιητικό και στομαχικά προβλήματα.\nΔύο πιθανοί κίνδυνοι από τα κουκιά\nΤα όσπρια και τα φασόλια προκαλούν συχνά φούσκωμα και αέρια. Αυτό είναι φυσιολογικό και συμβαίνει λόγω του τρόπου με τον οποίο τα αφομοιώνει ο οργανισμός. Αυτά τα πεπτικά προβλήματα μπορεί να είναι… άβολα.\nΓια να αποφύγετε το φούσκωμα, προσπαθήστε να εισάγετε τα κουκιά στη διατροφή σας σταδιακά, αντί να τρώτε πολλά ταυτόχρονα. Αυτό μπορεί να μειώσει τη… διέλευση αερίων και το φούσκωμα.\nΕίναι μια πάθηση που προκαλείται από ανεπάρκεια του ενζύμου glucose-6-phosphate dehydrogenase (γνωστό και ως G6PD) και επηρεάζει παγκοσμίως 400 εκατομμύρια ανθρώπους, κυρίως μεσογειακής, αφρικανικής και μεσανατολικής καταγωγής.\nΑν φάνε κουκιά, τα άτομα με έλλειψη G6PD παρουσιάζουν σοβαρή αντίδραση, με αποτέλεσμα την αιμολυτική αναιμία. Μερικά άτομα είναι τόσο ευαίσθητα που ακόμη και η εισπνοή γύρης από κουκιά μπορεί να προκαλέσει σημαντική αντίδραση, ο μηχανισμός της οποίας δεν είναι ακόμα καλά κατανοητός.


H 3η σεζόν της σειράς Fargo αποκλειστικά στην COSMOTE TV | in.gr\ningr > Ψυχαγωγία > Τηλεόραση > H 3η σεζόν της σειράς Fargo αποκλειστικά στην COSMOTE TV\n6 Απριλίου 2017, 14:56 Ενημερώθηκε: 6 Απριλίου 2017, 18:03\nΗ βραβευμένη με Χρυσές Σφαίρες και Emmy® σειρά του Νόα Χόλεϊ, Fargo, επιστρέφει με την 3η σεζόν, σε πρώτη τηλεοπτική προβολή, αποκλειστικά στην COSMOTE TV.\nΟ νέος κύκλος διαδραματίζεται το 2010 και επικεντρώνεται στον Έμιτ Στάσι και το μικρότερο αδερφό του Ρέι (σε διπλό ρόλο ο Γιούαν ΜακΓκρέγκορ). Ο Έμιτ, ο «βασιλιάς των πάρκινγκ της Μινεσότα», βλέπει στον εαυτό του την πραγματοποίηση του αμερικανικού ονείρου, ενώ ο Ρέι αποτελεί περισσότερο παράδειγμα προς αποφυγή.\nΖώντας στη σκιά του επιτυχημένου αδελφού του, ο φαλακρός, ‘κοιλαράς’ Ρέι εργάζεται ως επιτηρητής αποφυλακισμένων, ενώ διαρκώς κατηγορεί τον αδελφό του για ό,τι άσχημο συμβαίνει στη ζωή του. Η κακή αδελφική τους σχέση, οδηγεί σε ένα περίεργο μονοπάτι, που ξεκινά με μία μικροκλοπή και σύντομα καταλήγει σε φόνο, ανάμειξη με συμμορίες γκάνγκστερ και αιματηρές συγκρούσεις.\nΗ Κάρι Κουν (The Leftovers) υποδύεται την Γκλόρια Μπεργκλ, την αρχηγό της τοπικής αστυνομίας. Η Γκλόρια προσπαθεί να κατανοήσει τον νέο κόσμο γύρω της, όπου οι άνθρωποι συνδέονται περισσότερο με τα κινητά τους παρά με τους συνανθρώπους τους.\nΗ Μέρι Ελίζαμπεθ Γουίνστεντ (10 Cloverfield Lane, BrainDead) υποδύεται την πρόσφατα αποφυλακισμένη κοπέλα του Ρέι, Νίκι Σουάνγκο.\nΟ Ντέιβιντ Θιούλις (Harry Potter) είναι ο Β.Μ. Βάργκας, ένας μυστηριώδης μοναχικός καπιταλιστής που ενημερώνει τον Έμιτ ότι στην επιχείρηση των «Πάρκινγκ της Μινεσότα» μόλις μπήκαν συνέταιροι τα αφεντικά του, οι δραστηριότητες των οποίων δεν είναι ιδιαίτερα νόμιμες.\nΟι βραβευμένοι με Peabody, Χρυσή Σφαίρα και Emmy® Executive Producers, Νόα Χόλεϊ (δημιουργός/σεναριογράφος/σκηνοθέτης), Τζόελ και Ίθαν Κόεν, Γουόρεν Λίτλφιλντ και Τζον Κάμερον, επιστρέφουν στον 3ο κύκλο του Fargo.\nΤην παραγωγή της σειράς υπογράφουν η MGM Television και το FX Productions, με την MGM ως βασικό στούντιο. Η MGM είναι υπεύθυνη για τη διανομή της σειράς διεθνώς.


Ψαρεύοντας σε θολά νερά | must έποψη | must ONLINE\nΟι σχέσεις μας χρονολογούνται παραπάνω από δεκαπέντε χρόνια και δεν ήταν ποτέ σχέσεις συνεργασίας και αγάπης. Το αντίθετο. Θυμάσαι, το 1998, όταν εγώ 28χρονος σύμβουλος επικοινωνίας της κυβέρνησης Κληρίδη δεν κώλωνα να σου αντιμιλώ και να σε εκνευρίζω με την άγνοια κινδύνου που με διακατείχε ως άγριο (πολιτικό) νιάτο; Από την άλλη, όμως κι εσύ ποτέ δεν με προσέγγισες με σοβαρότητα και διάθεση για συνεργασία. Πάντα κινήσουν απέναντί μου με υπεροψία και υποτίμηση, να μην πω και αντιπαλότητα. Αυτή η αντιπαλότητα, μπορεί εσύ να μην το ξέρεις, στην καρδιά μου φούντωσε όταν οι «δικοί» σου στην αρχή του εγχειρήματος των Ειδικών Εκδόσεων, έδωσαν εντολή στους ημικρατικούς «καμιά διαφήμιση στον Λοττίδη». Οι εμφύλιοι είναι οι χειρότεροι πόλεμοι, Πρόεδρε, και το καλύτερό μου εμένα είναι να με υποτιμούν σε ικανότητες και δυνατότητες.\nΑπό τότε, Πρόεδρε, κύλησε πολύ νερό στο αυλάκι, ποτέ όμως δεν βρεθήκαμε πραγματικά στο ίδιο μετερίζι. Ήμουν πάντα από αυτούς που πίστευαν πως δεν θα τα κατάφερνες για Πρόεδρος της Δημοκρατίας, ή μάλλον καλύτερα, δεν μπορούσα να φανταστώ τον τρόπο με τον οποίο θα τα κατάφερνες. Μέχρι που ήρθε ο τυφώνας Χριστόφιας και τα παρέσυρε όλα κάνοντάς μας όλους δεξιούς, κεντρώους, αριστερούς να στραφούμε προς εσένα για να πιάσεις το τιμόνι. Ναι, και είσαι αρκετά έξυπνος να το αντιληφθείς πως, ακόμη κι αυτοί που δεν σε ψήφισαν, είχαν την ελπίδα και ήλπιζαν σε σένα να τα καταφέρεις, να βγούμε από το βούρκο.\nΔυστυχώς, Πρόεδρε, και είναι με λύπη που σου το γράφω, τα πράγματα δεν είναι καλά για σένα, κυρίως όμως για τον τόπο. Ναι, για όλα φταίει ο\nΧριστόφιας ο οποίος σε άλλη χώρα με νόμους θα δικαζόταν για πλημμελή άσκηση καθήκοντος. Όμως δημιούργησες προσδοκίες για το πρόσωπό σου, ενώ την ίδια ώρα δεν προετοίμασες τον εαυτό σου σωστά για να αναλάβεις τα ηνία της χώρας σε μια τόσο δύσκολη φάση. Ήξερες πολύ καλά τι θα παραλάμβανες και πως μας την είχαν στημένη οι ξένοι, και αν δεν ήξερες όφειλες να ήξερες, γιατί είπαμε, εσύ δεν είσαι ο Χριστόφιας. Όταν, όμως, αρχίσει ο κατήφορος δύσκολα σταματά, και τα πεθερικά σου χάλασαν το τιμόνι ενώ οδηγούσες χωρίς φρένα.\nΟ Δημοκρατικός Συναγερμός επί της Προεδρίας σου έγινε ένα κλειστό κλαμπ μέτριων αθκιασερών πολιτικών, που οι περισσότεροι δεν πέτυχαν τίποτα στη ζωή τους πλην να μάθουν να πίνουν ζιβανίες στα εθνικόφρονα σωματεία. Ο τόπος όμως δεν μπορεί να κυβερνηθεί από αυτούς, και τώρα εσύ ο ίδιος ψάχνεις για ικανούς να σε στηρίξουν, ενώ την ίδια ώρα ως άλλος Ιανός έβαλες γύρω σου «υποχρεώσεις» για να σε στελεχώσουν. Πρέπει να γνωρίζεις πως «οι υποχρεώσεις» σε μετριότητες, σε μιαν άλλη εποχή θα μπορούσαν να κρυφτούν και να ωραιοποιηθούν με δημόσιες σχέσεις, όχι όμως σήμερα.\nΠρόεδρε, οι χώρες δεν χάνονται, οι γενιές των ανθρώπων που κατοικούν σ’ αυτές όμως μπορεί να δυστυχούν για χρόνια. Εξακολουθώ να πιστεύω πως είσαι ο πλέον οξυδερκής πολιτικός της γενιάς σου, δίκαια είσαι στο Προεδρικό, μιας και το κέρδισες με το σπαθί σου ενάντια σε όλες τις προβλέψεις, ωστόσο, πρέπει να σταματήσεις να λειτουργείς ως Πρόεδρος του ΔΗΣΥ που ξεκοκαλίζει τα μικροπολιτικά των εφημερίδων και κάνει ζάπινγκ στα κανάλια για να δει πόσο θα τον κολακέψει ο Λουκής Παπαφιλίππου και ο Καρεκλάς. Πρέπει, επιτέλους, να γίνεις Πρόεδρε ψαράς, να κάνεις αυτό που δεν έκανες στον ΔΗΣΥ, να ψαρέψεις τους αρίστους, τους ικανούς και να τους βάλεις μπροστά στο κουπί. Να μάθειςεπιτέλους να ακούς και να δέχεσαι κριτική χωρίς να προκαλείς φόβο, αλλά να εμπνέεις σεβασμό, να φτιάξεις ομάδα γύρω σου που δεν θα είναι μόνο πιστή, αλλά πρωτίστως ικανή. Όλοι γνωρίζουμε πώς λειτουργεί το σύστημα στη χώρα ή μάλλον πώς λειτουργούσε, με τη διαπλοκή των δικηγόρων, των λογιστών και των τραπεζιτών. Είμαι σίγουρος πως εσύ δεν προσβλέπεις στα λεφτά αλλά στη δόξα, κι αυτή θα κατακτηθεί ιστορικά αν πετύχεις αυτό που φαντάζει ακατόρθωτο, να τη στήσεις σε υγιείς βάσεις, να απομακρύνεις τα σινιέ λαμόγια που γυροφέρνουν με επισκέψεις στο Προεδρικό και να εμπνεύσεις ένα λαό που αξίζει μόνο το θαυμασμό για την ψυχραιμία, την υπομονή, τη στωικότητα και την εργατικότητα που αντιμετωπίζει την καταστροφή, αλλά και τις αλλεπάλληλες αστοχίες της κυβέρνησής σου. Διαβάζω από εδώ κι από εκεί τα σινιέ λαμόγια που βγαίνουν και γράφουν και μιλούν στην τηλεόραση για το «κατεστημένο» και γι’ «αυτούς που φταιν». Είναι οι ίδιοι που διακινούσαν ή αποδέχονταν τα μαυροσάκουλα της ντροπής από τον Μιλόσεβιτς, τον Βγενόπουλο, τον Ηλιάδη, τους ντιβέλοπερ των δισεκατομμυρίων και τους βολευτές που ήταν «κρύσταλλο». Εσύ τα ξέρεις καλά αυτά κι έχεις ακόμη πέντε σχεδόν χρόνια προεδρίας όχι για να λειτουργήσεις και να προστατέψεις το σύστημα το παλιό, αλλά να μπορέσεις να φέρεις τη χώρα στον σωστό δρόμο χωρίς να ανακυκλώνεις απελπισμένος αυτούς που μας έφεραν εδώ που είμαστε.\nΕίναι καιρός τα χλωρά να ξεχωρίσουν από τα ξερά, και δεν θες ιστορικά να σε κατατάξουν στη δεύτερη κατηγορία. Σ’ αυτή σου την προσπάθεια θα μας έχεις δίπλα σου όλους τους Κύπριους, περιμένοντας το σινιάλο σου για πραγματική αναγέννηση.\nTags: must έποψη, Δημήτρης Λοττίδης, εκδότης, news, Νίκος Αναστασιάδης, blogs


Πέντε μέρες πριν ξεκινήσει η Τουρκία να δέχεται τους παράτυπους μετανάστες από την Ελλάδα, ως μέρος της συμφωνίας μεταξύ της Τουρκίας και της Ευρωπαϊκής Ένωσης , καμία πλευρά δεν φαίνεται να είναι έτοιμη, έστω για ένα συμβολικό ξεκίνημα εφαρμογής της, την ώρα που οι αφίξεις στα ελληνικά νησιά έχουν αρχίσει να αυξάνονται.\nΟι επαναπροωθήσεις αναμένεται να ξεκινήσουν στις 4 Απριλίου, σύμφωνα με το σχέδιο, το οποίο στοχεύσει στο κλείσιμο της κύριας διαδρομής μέσω της οποίας περίπου ένα εκατομμύριο άνθρωποι πήγαν στην Γερμανία και την Σουηδία.\nΩστόσο, υπάρχει αβεβαιότητα σχετικά με το πόσοι θα επαναπροωθηθούν, πως θα γίνει αυτό και που θα στεγαστούν. Το σχέδιο ενέχει το ρίσκο της αποτυχίας, από την στιγμή που η συνεχής ροή προσφύγων και μεταναστών στην Ελλάδα δεν μειώνεται και οι νέες αφίξεις στη χώρα σημείωσαν απότομη άνοδο αυτή την εβδομάδα.\nEισάγεται σήμερα με τη διαδικασία του κατεπείγοντος, το νομοσχέδιο του υπουργείου Εσωτερικών για τη διευθέτηση ζητημάτων που σχετίζονται με την εφαρμογή της συμφωνίας ΕΕ – Τουρκίας για το προσφυγικό. Ένα τέτοιο σημαντικό ζήτημα είναι οι αλλαγές σε θέματα που έχουν να κάνουν με το άσυλο.\n“Το τμήμα δικαιωμάτων του ΣΥΡΙΖΑ εκφράζει την αντίθεσή του στην συμφωνία ΕΕ-Τουρκίας και υποστηρίζει ότι τα “αδιαπραγμάτευτα” δικαιώματα των προσφύγων δεν είναι αδιαπραγμάτευτα όταν αναιρείται στην πράξη η Συνθήκη της Γενεύης αλλά και το κοινοτικό δίκαιο”.\nΣτην ανακοίνωση του Τμήματος Δικαιωμάτων του ΣΥΡΙΖΑ αναφέρεται ότι: “Η Τουρκία δεν συνιστά ασφαλή τρίτη χώρα, αν και θα θέλαμε και θα συμβάλλουμε στο μέτρο του δυνατού, και δεν έχει αναγνωριστεί ως τέτοια από καμία ευρωπαϊκή χώρα. Καμία ευρωπαϊκή χώρα δεν την αναγνώρισε ως τέτοια ούτε με τη συμφωνία ΕΕ-Τουρκίας. Συνεπώς, δεν την αναγνωρίζει ούτε η χώρα μας. Σε αντίθετη περίπτωση η Ελλάδα θα είναι η μοναδική χώρα και θα φέρει το βάρος μιας συστηματικής παραβίασης του διεθνούς και κοινοτικού δικαίου (Σύμβαση της Γενεύης, Οδηγία 2013/32). Μια τέτοια εξέλιξη δεν πρέπει να συμβεί.”\nΗ ανακοίνωση καταλήγει με την προτροπή: “Να αγωνιστούμε για την τήρηση του προσφυγικού δικαίου και της συνθήκης της Γενεύης. Να αντισταθούμε στο κλείσιμο των ευρωπαϊκών συνόρων και τις επαναπροωθήσεις στην Τουρκία. Να διεκδικήσουμε ασφαλείς διόδους προκειμένου να υποδεχτούμε τους πρόσφυγες, ενάντια στη λογική της Ευρώπης-φρούριο και των κλειστών διαδρόμων.”\nΕρντογάν: Έξαλλος με την παρουσία ξένων διπλωματών στην δίκη των δημοσιογράφων\nΡωσία: “Η Τουρκία προμηθεύει όπλα τον ISIS”


"Έφυγε" ο Ττομάκης Παπακυριακού - Θλίψη στην ΕΛΠΙΔΑ Ξυλοφάγου - Mappinio.net\n“Έφυγε” ο Ττομάκης Παπακυριακού – Θλίψη στην ΕΛΠΙΔΑ Ξυλοφάγου\n“Εφυγε” χθες από τη ζωή σε ηλικία 56 χρονών προδομένος από την καρδιά του ο παλαίμαχος ποδοσφαιριστής, προπονητής και μετέπειτα παράγοντας της ΕΛΠΙΔΑΣ Ξυλοφάγου Χρυσόστομος Παπακυριακού.\nΈνας αγνός στρατιώτης της ΕΛΠΙΔΑΣ που ξεχώριζε πάντα για τον τρόπο που διαχειριζόταν τις οποιεσδήποτε καταστάσεις στην ομάδα του. Είχε άποψη για όλα τα θέματα που αφορούσαν τις μικρές κατηγορίες και δεν δίσταζε να τις συζητά.\nΔυστυχώς φεύγει χωρίς να δει την αγαπημένη του Ελπιδα ξανά στα σαλόνια της ΚΟΠ.\nΗ ανακοίνωση της ΕΛΠΊΔΑΣ για το χαμό του..\n“Η οικογένεια της Ελπίδας Ξυλοφάγου θρηνεί για τον Χρυσόστομο Παπακυριακού. Θρηνεί για ένα γνήσιο παιδί της ομάδας. Ο «Ττομάκης» της Ελπίδας απεβίωσε ξαφνικά, χθες βράδυ σε ηλικία 56 ετών στην Ξυλοφάγου. Ο Χρυσόστομος Παπακυριακού υπηρέτησε την Ελπίδα από όλες σχεδόν τις θέσεις του σωματείου. Αρχικά ως ποδοσφαιριστής και στην συνέχεια ως προπονητής και και ως παράγοντας. Παρέμεινε πιστός μέχρι το τέλος και βοηθούσε με κάθε τρόπο την όποια ανάγκη είχε η αγαπημένη μας ομάδα. Το διοικητικό συμβούλιο της Ελπίδας Ξυλοφάγου εκφράζει τα ειλικρινή συλλυπητήρια στην οικογένεια του. Αιωνία η μνήμη του!”\nΈνας από τους προπονητές που συνεργάστηκε μαζί με τον Ττόμη ήταν και ο Γιαννάκης Ποντικός, ο οποίος ανάρτησε στον προσωπικό τοίχο τα ακόλουθα:\n“ΔΕΝ ΜΠΟΡΩ ΝΑ ΤΟ ΠΙΣΤΕΨΩ ΟΤΙ ΑΠΟΨΕ ΕΧΑΣΑ ΕΝΑ ΑΠΟ ΤΟΥΣ ΚΑΛΥΤΕΡΟΥΣ ΦΙΛΟΥΣ ΠΟΥ ΕΚΑΝΑ ΣΤΑ ΓΗΠΕΔΑ.. ΤΟΝ ΠΡΟΔΩΣΕ Η ΚΑΡΔΙΑ ΤΟΝ ΑΓΑΠΗΜΕΝΟ ΜΟΥ ΦΙΛΟ ΚΑΙ ΕΦΥΓΕ ΑΠΟ ΤΗΝ ΖΩΗ ΚΑΙ ΑΦΗΝΕΙ ΔΥΣΑΝΑΠΛΗΡΩΤΟ ΚΕΝΟ.. ΣΤΟ ΚΑΛΟ ΦΙΛΕ ΑΔΕΛΦΕ ΜΟΥ ΤΤΟΜΑΚΗ ΚΑΛΟ ΠΑΡΑΔΕΙΣΟ ΑΓΑΠΗΜΕΝΕ ΜΟΥ.. ΔΕΝ ΘΕΛΩ ΝΑ ΤΟ ΠΙΣΤΕΨΩ ΟΤΙ ΕΙΝΑΙ ΑΛΗΘΕΙΑ ΟΤΙ ΕΦΥΓΕΣ ΤΟΣΟ ΝΩΡΙΣ”\nΚαλό ταξίδι φίλε ….\n*Στην φωτογραφία ο προπονητής Γ.Ποντικός με τον Ττόμη Παπακυριακού όταν η Ελπίδα Ξυλοφάγου αναδείχθηκε πρωταθλήτρια Γ κατηγορίας την περίοδο 2013-2014.\npreviousΑ.Ε.Τ.Ο.Σ. : Άρχισε το κτίσιμο της ενοποιημένης ομάδας - οι πρώτες προσθήκες\nnextΑστέρας και με βούλα ο Γιώργης\nΟ Πιτταράς στην ΕΝΑΔ Πόλης Χρυσοχούς\nΤα τέσσερα ζευγάρια του Ένταξης\nΆρχισε ο προγραμματισμός στο ΘΟΙ Λακατάμιας\nΣυνεχίζουν Τσιακλής και Ιωάννου στο τιμόνι του Εθνικού Λατσιών\nΟρίστηκαν τα γήπεδα για τη Β΄ Φάση του πρωταθλήματος Ένταξης ΣΤΟΚ 2021/2022\nΒ’ Κατηγορία: Αποτελέσματα – Βαθμολογίες (3,740)\nΤελικά αποτελέσματα και βαθμολογία στην Γ’ Κατηγορία (3,089)\nΤελικά στην Γ’ Κατηγορία (2,637)\nΕΠΙΛΕΚΤΗ ΣΤΟΚ 2021-22


Λογοτεχνικό Καφενείο: Η Ποίηση Γυμνή Τετάρτη 8:00 στο Μαμίσιο\nΟι εκδόσεις Ars Poetica και το Λογοτεχνικό Καφενείο σας προσκαλούν στην "Ποίηση Γυμνή" που συνεχίζεται και αυτήν την Τετάρτη στις 8.00 στο Mamisio (Βαλαωρίτου 19, 2ος όροφος Θεσσαλονίκη). Αυτήν την Τετάρτη στην Ποίηση Γυμνή ο Φίλιππος Γράψας παρουσιάζει ποιήματα και τραγούδια του. Διαβάζουν οι ηθοποιοί: Enke Fezolari και Μπάμπης Ματεντζίδης. Συμμετέχει ο μουσικός Ιωάννης Λάκης.\nΤην προηγούμενη Τετάρτη ποιήματά τους διάβασαν η Βασιλική Γ. Γαρτσώνη, η Ασημίνα Λαμπράκου και η Χριστίνα Π. Παπακωνσταντίνου. Το Λογοτεχνικό Καφενείο δημοσιεύει σήμερα κάποια από τα ποιήματα που ακούστηκαν την προηγούμενη Τετάρτη στην Ποίηση Γυμνή.\nξεχυνόμαστε κάθε λεπτό του Χρόνου\nμε κάθε παλμό του Σύμπαντος,\nν κατακτήσει ο καθείς την δική του Ιθάκη\nόποιου ο νόστος είναι ακόμα ζωντανός.\nΔεσμεύονται και οι ψυχές από μια βαρύτητα\nΜια δική του «βαρύτητα»\nΗ ανάγκη τους να ελευθερωθούν\nτις φέρνει εδώ κάτω\nΒουτούν στη Γη\nνα ξανα-σαρκωθούν καινούργια ευκαιρία\nΑυτές είναι που διαλέγουν\nσε ποιες βάρκες θα μπούνε για το καινούργιο ταξίδι\nκαι εισβάλλουν μέσα\nακριβώς τη στιγμή της σύλληψης\nπροκαλώντας σπινθήρα ζωής\nΤην ώρα της γέννησης ταιριάζει\nνα ευχόμαστε Καλή Ψυχή\nκαι όχι στην κηδείες\nη ψυχή εδώ κάτω αγωνίζεται.\nΑπό την ποιητική συλλογή «Ακολουθώντας την δόνηση»\nΏρα μεσάνυχτα προχωρημένα\nπήρε και μάτωνε το φόρεμα της ημέρας\nκι έμοιαζε αναίτιο\nκι ήταν αγωνιώδες\nώρα πρωινή προχωρημένη\nικέτισσα γονυπετής η Παρασκευή\nαισθάνθηκε να ευνοείται\nτα άμορφα αιμάτινα στίγματα\nέλαβον την μορφή άνθους\nστολίζοντα την έκτασιν\nΣα να χρειαζόταν κάποιον\nνα ξεθηλυκώσει το πρώτο κουμπί της πλάτης...\nέκειντο πλέον ησυχασμένοι\nμε κόμπους ιδρώτα στα πρόσωπα και τα κορμιά τους\nο ένας την εκπνοή του άλλου\nέπαιρνε την έξαψη\nτου γλυκαμένου του προσώπου\nμε χάδια που αποσύρονταν πριν να τελειώσουν\nστα άσπρα του μαλλιά\nέσφιγγε τα χέρια του\nγύρω από το ξοδεμένο της κορμί\nσα να κρατά εικόνισμα\nπου σε λυτρώνει από μιαν εσωτερική μοναξιά ._\nΠου να γυρνάω\nΑπόψε θα πιω,\nθα γυρίσω το νου,\nκι ύστερα θα αναποδογυρίσω\nτη νύχτα και τις παρανοήσεις της.\nΜέσα από τις χαραμάδες θα\nσκοτώσω το σκοτάδι,\nκι ο κρότος θα μεθύσει άλλη μου\nΑπόψε λέω να πιω,\nνα γυρίσω το νου, που να γυρνάω τώρα.\nΦυλάω στις τσέπες μου το φόβο\nπου κρύβουν τα μάτια μου,\nμην τύχει και μου πεις πως έτσι\nαπλά ακρωτηριάζω μια νύχτα.\nθα κοροιδέψω τη δίψα μου,\nγιατί είναι ο μόνος τρόπος να\nσ΄ακούσω να μπαίνεις,\nέτσι όπως μια κρυμμένη παιδική\nπεριμένει το κλειδί στην πόρτα\nΚαι μένω άλλο ένα βράδυ\nνα γυρίζω το νου,\nπου να γυρνάω τώρα..\nΔε γνωρίζω τα όνειρα που΄χουν σταθεί\nέξω απ΄τις νύχτες μου και μου χτυπούν\nΧωρίς εσένα δε γνωρίζω ούτε ένα όνειρο.\nΜοιάζω να ψηλαφώ μες το σκοτάδι\nένα φως που λύγισε γιατί αποκοιμήθηκε.\nΜια αλλόκοτη αγκαλιά εγκαταλείπει\nότι δεν είναι κοντά σου.\nΈνας κόσμος είναι αλλόκοτος χωρίς εσένα.\nΔεν αναγνωρίζω ούτε τη βροχή που έχει\nστάξει μπροστά σου και μου λέει\nπως σε θυμάται.\nΨάχνω να βρω ένα ρούχο στεγνό να\nΈχει περάσει καιρός που ξεδιψούσες\nΧωρίς εσένα οι ζωγραφιές μου\nοι στίχοι μου τσαλακωμένη σελίδα\nσ΄ένα ξεχασμένο μπουκάλι.\nΈχω ξεχάσει να αισθάνομαι.\nΚρύβω τα χέρια μου σε μια πελώρια\nσιωπή που κατεβαίνει τα σκαλιά σου.\nΜέσα σε ασπρόμαυρες φωτογραφίες\nανακατεύω τις σκιές σου\nπου τιμωρούν τα χρώματα.\nΧωρίς εσένα όλα έχουν γίνει αλλού,\nΜια σειρά ταπεινώσεις, μοναξιά,\nανάγκη, μεταμέλεια, εγωισμό, απόγνωση,\nμου φτιάχνουν μια πρόχειρη ζωή\nΑναρτήθηκε από thomas στις 10:26 π.μ.


Δημιουργήστε Νέα Επίπεδα Παραγωγικότητας\nNew group TIR\nNew group mastermind\nΣΤΟΧΟΙ - GOALS\nΣύντροφοι για μια ζωή\nNewsletter latest issues\nHome Thinking Into Results — For Individuals — For Corporations — Testimonials Programs — One on One Coaching — Master Mind —— You Were Born Rich — Testimonials — Video Testimonials Events — Upcoming Events —— New group TIR —— New group mastermind —— Positive Thinking —— ΣΤΟΧΟΙ - GOALS —— Σύντροφοι για μια ζωή — Past Events Blog About — About — Contact — Gallery — Newsletter latest issues\nWritten by Maria Menicou\n“Ο χρόνος είναι πραγματικά η μόνη αξία που έχει οποιοσδήποτε άνθρωπος και το μόνο πράγμα που δεν μπορεί να αντέξει να χάσει” - Τόμας Έντισον.\nΠαραγωγικότητα!!! Οι περισσότεροι άνθρωποι αντιμετωπίζουν την ίδια πρόκληση, πολλά πράγματα που πρέπει να γίνουν σε μόλις 24 ώρες την ημέρα. Ωστόσο, μερικοί άνθρωποι φαίνεται να έχουν δύο φορές αυτό τον χρόνο. Έχουν το ταλέντο για να κάνουν τα πράγματα, γρήγορα. Ακόμη και κατά την παράδοση πολλαπλών εργασιών, μπορούν να διαχειριστούν τα καθήκοντα και τα αποτελέσματα χωρίς μεγάλη δυσκολία.\nΧωρίς αμφιβολία, είναι ένα απίστευτο συναίσθημα να ολοκληρώνεις μια εξαιρετικά παραγωγική μέρα. Με τη σωστή στάση όλα τα θέματα μπορούν να ολοκληρωθούν με νέα επίπεδα παραγωγικότητας μέσα στην κάθε μέρα. Δεν χρειάζεται επιπλέον χρόνος, αλλά ο σωστός τρόπος να γίνουν.\nΕδώ είναι οκτώ στρατηγικές που δουλεύουν αποτελεσματικά και αυτό μπορεί να δημιουργήσει νέα επίπεδα παραγωγικά στην καθημερινή σας ζωή:\nΕτοιμαστείτε από το προηγούμενο βράδυ. Αυτήν την τεχνική την έχω μάθει νωρίς στην καριέρα μου και πραγματικά έχει δημιουργήσει μεγάλη διαφορά σε πραγματικά απαιτητικές ημέρες. Οργανώστε την επόμενη μέρα σας από το προηγούμενο βράδυ ή πριν την αναχώρησή σας από το γραφείο. Είναι μια δραστηριότητα μερικών λεπτών, αλλά πραγματικά πολύ ωφέλιμη, και δημιουργεί ψηλά επίπεδα ενέργειας και οργάνωσης της επόμενης ημέρας\nΠοτέ μην αγγίζετε το ίδιο θέμα δύο φορές. Ποτέ μην αναβάλλετε ή θέτετε τα πράγματα σε αναμονή. Όταν κάτι πέσει στην προσοχή σας, δώστε άμεσα λύση, προωθήστε το ή ακόμα και αγνοήστε το οριστικά.\nΚρατήστε την ώρα που έχει καθοριστεί. Σε μια συνεδρία ή και σε συνάντηση, είναι εύκολο να χάσετε την αίσθηση του χρόνου και να κρατηθείτε σε μια ατέρμονη διαδικασία. Αυτή είναι η κυρίως αιτία απώλειας χρόνου. Τα εξαιρετικά παραγωγικά άτομα θέτουν χρονικά όρια στις συναντήσεις τους, γνωστοποιώντας σε όλους που συμμετέχουν το χρονικό περιθώριο που έχουν για ολοκλήρωση τις συνάντησης. Αυτό δημιουργεί κίνητρα και επιταχύνει την ενέργεια για εστίαση, ευκρίνεια και αποτελεσματικότητα.\nTo Όχι είναι μια απάντηση. Tα εξαιρετικά παραγωγικά άτομα ξέρουν πώς να τιμούν τον χρόνο και τις προτεραιότητές τους, απαντώντας ΟΧΙ στο τι μπορεί να μην εξυπηρετεί τις υπάρχουσες δεσμεύσεις τους.\nΤο Multitasking είναι ένα ΟΧΙ ΟΧΙ! Αυτό ήταν ένα πολύ μεγάλο μάθημα για μένα! Τα εξαιρετικά παραγωγικά άτομα γνωρίζουν ότι η εναλλαγή από το ένα θέμα στο άλλο είναι χρονοβόρο και αντιπαραγωγικό. Για μεγαλύτερη απόδοση και παραγωγικότητα, η εστίαση σε ένα πράγμα κάθε φορά επιταχύνει τα αποτελέσματα και παράλληλα ευθυγραμμίζεται με τη φύση του ανθρώπινου εγκέφαλου στο να επικεντρώνεται σε ένα θέμα κάθε φορά. Το αντίθετο, για παράδειγμα με δύο εργασιών, ο εγκέφαλος κολλάει, μαγκώνει και αφαιρεί την πλήρη ικανότητα και δυνατότητά του για την εκτέλεση των εργασιών επιτυχώς.\nΈλεγχος των ε-μαιλ σε συγκεκριμένες ώρες. Τα εξαιρετικά παραγωγικά άτομα θέτουν όρια σε εξωτερικές παρενοχλήσεις, ρυθμίζοντας μια συγκεκριμένη ώρα της ημέρας για τον έλεγχο και την απάντηση στα ηλεκτρονικών μηνυμάτων και αλληλογραφίας. Για τους πιο σημαντικούς πελάτες συνηθίζετε να καθορίζετε μια ειδοποίηση ή και ακόμη ένα αυτόματο μήνυμα το οποίο ενημερώνει τον αποστολέα πότε να αναμένει απάντηση.\nΑντιπρόσωπος. Οι εξαιρετικά παραγωγικοί άνθρωποι γνωρίζουν καλά πώς να δημιουργήσουν ένα υποστηρικτικό σύστημα γύρω τους, και επίσης γνωρίζουν καλά πώς να εμπιστεύονται και να μεταβιβάζουν εργασία σε άλλους.Επίσης, είναι εξαιρετικά ταλαντούχοι στο να μπορούν εύκολα να εντοπίσουν τα θέματα που μπορεί να είναι επείγοντα για να λυθούν αλλά επίσης να έχουν μικρή επίδραση στον μεγάλο στόχο και να μεταβιβάσουν σε άλλα άτομα της ομάδας για να τα διαχειριστούν.\nΟρίστε την πρόθεση της ημέρας. Αυτή είναι μια τόσο ισχυρή τεχνική. Με το ξύπνημα, μόλις ανοίξουμε τα μάτια μας στη νέα μέρα, να καθορίζουμε την πρόθεση και τη συχνότητα που θα κινηθούμε στην ημέρα μας. Για παράδειγμα, αυτή η μέρα θα είναι καταπληκτική, παραγωγική και αποτελεσματική για τον εαυτό μου και για όλους που συναντώ. Με ευκολία όλες οι προκλήσεις θα διαλυθούν με τον καλύτερο θετικό τρόπο για όλους τους εμπλεκόμενους.\nΌλοι αναζητούμε τρόπους βελτίωσης και προόδου, να είμαστε πιο παραγωγικοί. Αυτές είναι μερικές από τις στρατηγικές που με βοήθησαν περισσότερο.\nΣας ενθαρρύνω να αφήσετε τα σχόλιά σας, τι μπορεί να έχετε εφαρμόσει και να έχει δουλέψει για εσάς.\nΑν βρήκες αυτό το άρθρο χρήσιμο και βοηθητικό, σε προτρέπουμε να το μοιραστείς (SHARE) με φίλους στα μέσα κοινωνικής δικτύωσης, να κάνεις LIKE, να μας αφήσεις τις σκέψεις και τα σχόλιά σου (COMMENT) ή να το προωθήσεις μέσω ηλεκτρονικού μηνύματος (E-MAIL).\nΓια την επιτυχία σου!\nTelephone: +357 7000 7888\nPublished in Maria Menicou Blog\nLatest from Maria Menicou\nΤι είναι πραγματικά η θετική σκέψη!\nWhat really is positive thinking?\nthe power of a prayer - for Palestinian and Israeli people\nΗ δύναμη της προσευχής - Για τους ανθρώπους στην Παλεστίνη και στο Ισραήλ\nΠώς να βελτιώσετε τη συνεργασία της ομάδας σας\nMore in this category: « The Secrets of the success of a 15 year old and what we can learn from this! Create extreme productivity »\nDesigned by AlltechZ\nMantained & SEO by Chicsystems


Κίνημα Blockupy: «Οι ελίτ θέλουν καπιταλισμό χωρίς δημοκρατία. Εμείς θέλουμε δημοκρατία χωρίς καπιταλισμό». - POPAGANDA\nΚίνημα Blockupy: «Οι ελίτ θέλουν καπιταλισμό χωρίς δημοκρατία. Εμείς θέλουμε δημοκρατία χωρίς καπιταλισμό».\nΜιλήσαμε με Γερμανούς δημοσιογράφους και εκπροσώπους του κινήματος που χάλασε τα εγκαίνια του κτιρίου της ΕΚΤ στη Φρανκφούρτη και φιλοδοξεί να κλιμακώσει τις αντισυστημικές του δράσεις.\n«Δεν είναι δίκαιο» να γίνεται η Ευρωπαϊκή Κεντρική Τράπεζα «αντικείμενο μίσους» από τους επικριτές του καπιταλισμού, είπε ο Μάριο Ντράγκι στα εγκαίνια του νέου κτιρίου του ευρωπαϊκού θεσμού. Λίγες ώρες νωρίτερα, το κέντρο της Φρανκφούρτης είχε μετατραπεί σε πεδίο μάχης μεταξύ αστυνομικών και διαδηλωτών. Πέτρες εκσφεντονίζονταν από όλες τις μεριές, περιπολικά καίγονταν και τα δακρυγόνα έκαναν την ατμόσφαιρα αποπνικτική. Οι τραυματίες ήταν δεκάδες. Η εκπρόσωπος της αστυνομίας ανέφερε σχετικά με τα γεγονότα της 18ης Μαρτίου ότι όλοι ήταν προετοιμασμένοι για φαινόμενα βίας, όμως «με τέτοιο μίσος και επιθετικότητα δύσκολα μπορούσε κανείς να τα βγάλει πέρα».\nΔιαδηλωτές στη Φρανκφούρτη ντυμένοι κλόουν με φόντο σοβαρά επεισόδια στο κέντρο της πόλης.\nΠοιος προκάλεσε, λοιπόν, τη βία της 18ης Μαρτίου; «Οι διαδηλωτές» είναι μία εύκολη απάντηση. Αλλά όχι απαραίτητα η σωστή. Η ευρωπαϊκή οικονομική κρίση ανέδειξε το όλο και διευρυνόμενο φάσμα ανισότητας μεταξύ των διάφορων κοινωνικών στρωμάτων στην ήπειρο της ευημερίας. Πρόκειται για φαινόμενο πανευρωπαϊκό: ο Εντ Μίλιμπαντ, υποψήφιος για την πρωθυπουργία της Μεγάλης Βρετανίας με το Κόμμα των Εργατικών, είπε πριν από λίγες μέρες κατά τη διάρκεια παρουσίασης του προγράμματος του κόμματός του: «πρέπει να σταματήσουμε να πιστεύουμε πως η Βρετανία πάει καλά, όταν οι πλούσιοι πάνε καλά». Υποσχέθηκε μάλιστα ότι θα αυξήσει τη φορολογία στα ανώτερα οικονομικά στρώματα. Αν βάλετε στο google τη φράση greatest economic inequality in eurozone, η χώρα που θα εμφανιστεί στην οθόνη του υπολογιστή σας είναι η Γερμανία, με τα 10 εκατομμύρια κατοίκους στο όριο της φτώχειας. Το ερώτημα λοιπόν παραμένει: Ποιος προκάλεσε τη βία της 18ης Μαρτίου; Ο Βίκτωρ Ουγκώ είπε κάποτε: «Η οργή προκαλεί την εξέγερση, όπως ο άνεμος γιγαντώνει τη φωτιά».\nΕκείνη την ημέρα το κίνημα Blockupy οργάνωσε μία συγκέντρωση, με σκοπό να παρεμποδίσει τη διενέργεια των εγκαινίων του νέου κτιρίου της ΕΚΤ, το οποίο κόστισε 1.4 δισεκατομμύρια ευρώ. Είναι αυτός ένας καλός λόγος για να οργιστεί ένας Ευρωπαίος στη σημερινή Ευρώπη της κρίσης; Κατά το Blockupy είναι. Ποιο είναι όμως αυτό το κίνημα που οφείλει το μισό του όνομα στο κίνημα «Καταλάβετε τη Wall Street» (Occupy Wall Street); Ποιοι είναι οι στόχοι του; Και το κυριότερο, μπορεί, εκτός από το να γεμίζει πλατείες, να προτείνει μία εναλλακτική πολιτική;\nTo Κάλεσμα του Blockupy στην Φρανκφούρτη\nΓια όλα αυτά μιλήσαμε τον Φρέντερικ Βέστερ, εκπρόσωπο του Blockupy Φρανκφούρτης: «Το Blockupy αποτελεί κομμάτι ενός ευρύτερου ευρωπαϊκού δικτύου κινημάτων, συνδικάτων, κομμάτων, φεμινιστικών ομάδων και πρωτοβουλιών μεταναστών, που προέρχονται από διαφορετικές χώρες. Στόχος του είναι να αντισταθεί στο καθεστώς κρίσης που κυριαρχεί στην Ευρώπη. Όλοι μαζί θέλουμε να δημιουργήσουμε ένα κίνημα ενάντια στην εξουσία του κατεστημένου της Ευρώπης και των πολιτικών λιτότητας, ώστε να χτίσουμε από τη βάση, τη δημοκρατία και την αλληλεγγύη. Ως ένα κίνημα χωρίς σύνορα, είμαστε κατηγορηματικά αντίθετοι σε κάθε μορφή ρατσισμού, εθνικισμού και αντισημιτισμού, ενώ καταπολεμούμε τη λογική των θεωριών συνωμοσίας».\nΌπως μας λέει ο κ. Βέστερ, ανάμεσα στις γερμανικές οργανώσεις που συμμετέχουν στο Blockupy είναι το αριστερό κόμμα Die Linke, η οργάνωση Occupy Frankfurt, το δίκτυο ακτιβιστών Attac, η οργάνωση για την ειρήνη Netzwerk Friedenskooperative, καθώς και το αντι-αυταρχικό και αντικαπιταλιστικό κίνημα UmsGanze. Όσον αφορά την ονομασία Blockupy: «Η ονομασία μας, η οποία προέρχεται από τη γερμανική λέξη Blockade (σ.σ.: αποκλεισμός) και από την αγγλική λέξη Occupy, που παραπέμπει στο κίνημα “Καταλάβετε τη Wall Street”, αποτυπώνει την αντίληψή μας ότι δεν αρκεί να διαμαρτυρόμαστε, αλλά ότι πρέπει επιπλέον να παρεμβαίνουμε δυναμικά και να αντιστεκόμαστε με έμπρακτο τρόπο, όπως μέσα από πολιτική ανυπακοή και καταλήψεις κτιρίων και αποκλεισμούς», αναφέρει ο κ. Βέστερ.\nΟ «χάρτης πολιορκίας» της ΕΚΤ από το Blockupy.\nΤο Blockupy είναι ένα σχετικό νέο κίνημα. «Ιδρύθηκε το 2012», λέει στην Popaganda ο κ. Βέστερ. «Αυτό που θέλαμε τότε ήταν να προχωρήσουμε ένα βήμα παραπέρα μετά την κατάληψη των πλατειών από το κίνημα “Καταλάβετε τη Wall Street”. Aπό τότε έχουμε οργανώσει δράσεις, ώστε να προκαλέσουμε προβλήματα στις εργασίες της Ευρωπαϊκής Κεντρικής Τράπεζας και να διαδηλώσουμε ενάντια στην ευρωπαϊκή οικονομική πολιτική που εφαρμόζεται την περίοδο της κρίσης. Σχετικά με τις Ευρωεκλογές και το European Business Summit, το Blockupy οργάνωσε το Μάιο του 2014 συγκεντρώσεις σε πολλές γερμανικές πόλεις, όπως το Βερολίνο, τη Στουτγάρδη, το Αμβούργο και το Ντίζελντορφ. Τελικά το Νοέμβριο του 2014 καταφέραμε να διοργανώσουμε το πρώτο μας ευρωπαϊκό φεστιβάλ στη Φρανκφούρτη. Η μεγαλύτερη και πιο επιτυχημένη κινητοποίηση μας ήταν εκείνη που πραγματοποιήσαμε τον περασμένο μήνα, όταν και επιχειρήσαμε να εμποδίσουμε τα εγκαίνια του νέου κτηρίου της Ευρωπαϊκής Κεντρικής Τράπεζας, στη Φρανκφούρτη, στις 18 Μαρτίου. Αν και επρόκειτο για μία καθημερινή ημέρα, πάνω από 25000 κόσμος διαδήλωσε ενάντια στη γερμανική πολιτική λιτότητας, ενώ μερικές χιλιάδες διαμαρτυρόμενων μπλόκαραν το «πάρτι εγκαινίων» της ΕΚΤ. Δυστυχώς, εκείνη την ημέρα υπήρξαν πολλές συλλήψεις και τραυματισμοί εξαιτίας της αστυνομικής βίας».\nΒίντεο του Blockupy για την 18.03. Για περισσότερα βίντεο πατήστε εδώ.\nΣωστή και δίκαιη η κριτική στον καπιταλισμό. Όμως ποια είναι η εναλλακτική; «Ένα σούπερ σχέδιο που θα λύσει όλα τα προβλήματα προφανώς και δεν το έχουμε», μας λέει ο Φρέντερικ Βέστερ, για να προσθέσει: «Άλλωστε, δεν πιστεύουμε πως υπάρχει ένα τέτοιο σχέδιο. Οι εναλλακτικές προτάσεις πρέπει να αναπτυχθούν μέσα από κοινωνικές πρωτοβουλίες και διαδικασίες. Όμως, ένα είναι ξεκάθαρο: ο καπιταλισμός σήμερα αποτελεί όλο και πιο έντονα τροχοπέδη για την ανάπτυξη των δυνατοτήτων της ανθρώπινης κοινωνίας. Βλέπουμε μάλιστα ότι η τεχνική πρόοδος που προωθεί το καπιταλιστικό σύστημα δεν οδηγεί σε μία καλύτερη ζωή για το σύνολο των ανθρώπων. Αντίθετα, από τη μία πλευρά αναπαράγει υψηλά επίπεδα ανεργίας και φτωχοποίηση, ενώ από την άλλη εξωθεί τους εργαζομένους σε εξαντλητικούς ρυθμούς εργασίας. Απέναντι σε αυτό το σύστημα, εμείς υποστηρίζουμε έναν ριζοσπαστικό εκδημοκρατισμό της κοινωνίας. Δεν είναι ούτε το κράτος, ούτε η οικονομία, αλλά οι άνθρωποι που θα πρέπει να καθορίζουν ανεξάρτητα το modus vivendi που θα ορίζει τη ζωή τους. Το βέβαιο είναι ότι οι λύσεις στα υπάρχοντα προβλήματα δεν μπορούν να είναι “εθνικές”. Μπορούν και πρέπει να είναι διασυνοριακές. Η πραγμάτωση μίας δημοκρατικής και οργανωμένης “από τα κάτω” κοινωνίας, της οποίας η οικονομία δε θα στοχεύει στο κέρδος αλλά στην κάλυψη των αναγκών, μπορεί σήμερα να φαντάζει ουτοπική. Αλλά δεν είναι. Και αυτό γιατί το πλαίσιο συνθηκών μέσα στο οποίο ζούμε είναι διαμορφωμένο από ανθρώπους. Άρα είναι οι άνθρωποι που μπορούν να το αλλάξουν».\nΣύμφωνα με τα γερμανικά ΜΜΕ, η Φρανκφούρτη είχε πολλές δεκαετίες να ζήσει παρόμοιες στιγμές έντασης όπως αυτές της 18ης Μαρτίου. Εδώ το κέντρο της πόλης με φόντο τους καπνούς από τις συγκρούσεις μεταξύ αστυνομίας και διαδηλωτών.\nΠώς συνεργάζεται το Blockupy με άλλα κινήματα στην Ευρώπη; «Οργανώνουμε πολλές συναντήσεις», λέει ο κ. Βέστερ, «όπως για παράδειγμα το Φεστιβάλ στη Φρανκφούρτη τον περασμένο Νοέμβριο, στο οποίο πήραν μέρος ακτιβιστές από την Ιταλία, τη Γερμανία, την Ισπανία, την Ελλάδα, το Βέλγιο, την Ολλανδία, τη Δανία, τη Γαλλία και άλλες χώρες. Σε αυτές τις συναντήσεις μας συζητάμε μαζί γύρω από τα επόμενα βήματα του κινήματός μας και οργανώνουμε τις δράσεις μας. Το επόμενο διεθνιστικό μας ραντεβού θα λάβει χώρα στο Βερολίνο, 10 Μαΐου, όπου θα οργανώσουμε τις επόμενες κινητοποιήσεις μας. Χαιρόμαστε μάλιστα ιδιαίτερα για τους Έλληνες που συμμετέχουν στις δράσεις και τις συναντήσεις μας».\nΔεν υπάρχει σύγκρουση συμφερόντων μεταξύ των ανθρώπων στη Γερμανία και την Ελλάδα. Αντίθετα, σε όλες τις χώρες υπάρχει σύγκρουση συμφερόντων και αγώνας μεταξύ πλούσιων και φτωχών, μεταξύ αυτών που βρίσκονται «πάνω» και αυτών που βρίσκονται «κάτω». Και αυτό γιατί οι συνέπειες των πολιτικών λιτότητας πλήττουν μόνο τους «κάτω» – Φρέντερικ Βέστερ, εκπρόσωπος του Blockupy.\nΟ κ. Βέστερ μίλησε στην Popaganda και για το πώς βλέπει τις πολιτικές που εφαρμόζονται στην Ελλάδα τα τελευταία χρόνια. «Η Τρόικα είναι υπεύθυνη για τις εφιαλτικές περικοπές, την καλπάζουσα ανεργία και βέβαια την κατάρρευση της κοινωνικής πρόνοιας στην Ελλάδα και τα υπόλοιπα κράτη-μέλη της ΕΕ. Μαζί με τους θεσμούς της ΕΕ – Ευρωπαϊκή Επιτροπή και Ευρωπαϊκό Συμβούλιο – η ΕΚΤ έχει επιβάλει τις πολιτικές λιτότητας, τις ιδιωτικοποιήσεις και την ανασφάλεια στον εργασιακό τομέα. Δεν έχει διστάσει να απειλήσει δημοκρατικά εκλεγμένες κυβερνήσεις, ώστε να επιβάλει τις επιθέσεις της στα κοινωνικά δικαιώματα των Ευρωπαίων πολιτών. Στα χρόνια της κρίσης, από την ΕΕ προέκυψε σταδιακά ένα όλο και περισσότερο αυταρχικό καθεστώς με έλλειμμα δημοκρατικής συμμετοχής. Η εγκληματική ευρωπαϊκή πολιτική απέναντι στους πρόσφυγες και η προϊούσα στρατικοποίηση της Ευρώπης είναι σε κάθε περίπτωση μέρος αυτής της διαδικασίας. Στόχος αυτής της πολιτικής είναι η «εξυγίανση» του ευρωπαϊκού καπιταλισμού σε βάρος των ανθρώπων. Η Ευρώπη πρέπει με κάθε κόστος να γίνει πιο ανταγωνιστική, όμως αυτή η επιδίωξη είναι ένας αγώνας δρόμου με τέρμα τον γκρεμό, καθώς όταν η Ευρώπη γίνει ανταγωνιστικότερη, τότε οι άλλες χώρες θα αντιδράσουν προφανώς αναλόγως. Αυτή η λογική «ανταγωνισμού» το μόνο που θα επιφέρει τελικά είναι η καταστροφή της κοινωνίας και του περιβάλλοντος. Οι κυριαρχούσες, ευρωπαϊκές ελίτ δεν έχουν πλέον τίποτα να μας προσφέρουν. Θέλουν καπιταλισμό χωρίς δημοκρατία. Εμείς θέλουμε δημοκρατία χωρίς καπιταλισμό».\n«Αντίσταση στην καρδιά του ευρωπαϊκού καθεστώτος κρίσης», αναφέρει το πανό του Blockupy σε διαδήλωση του κινήματος.\nΟ κ. Βέστερ βλέπει θετικά την εναλλαγή εξουσίας στην Ελλάδα και τη νέα κυβέρνηση του ΣΥΡΙΖΑ. «Για εκατομμύρια ανθρώπους σε όλη την Ευρώπη – και για εμάς φυσικά – η νέα αριστερή κυβέρνηση στην Αθήνα μας δίνει ελπίδες και θάρρος για αντίσταση. Όταν σήμερα στα γερμανικά ΜΜΕ ακούγονται με τρόπο αδίστακτο οι ρατσιστικές απόψεις για “τεμπέληδες, ασυνείδητους και ξεδιάντροπους Έλληνες”, εμείς τους διαψεύδουμε αποφασιστικά. Δεν υπάρχει σύγκρουση συμφερόντων μεταξύ των ανθρώπων στη Γερμανία και την Ελλάδα. Αντίθετα, σε όλες τις χώρες υπάρχει σύγκρουση συμφερόντων και αγώνας μεταξύ πλούσιων και φτωχών, μεταξύ αυτών που βρίσκονται “πάνω” και αυτών που βρίσκονται “κάτω”. Και αυτό γιατί οι συνέπειες των πολιτικών λιτότητας πλήττον μόνο τους “κάτω”. Αυτό φαίνεται και στην Ισπανία, όπου άνθρωποι πετάχτηκαν από τα σπίτια τους (σ.σ.: για χρέη σε τράπεζες), και στην Ιταλία, όπου οι νέοι αντιμετωπίζουν την ανασφάλεια στην αγορά εργασίας και αναγκάζονται να κάνουν πρακτική απλήρωτοι, καθώς και στη Γερμανία, όπου ο κόσμος αναγκάζεται να πληρώνει υπέρογκα νοίκια, δημοτικές βιβλιοθήκες και κολυμβητήρια κλείνουν και αυξάνεται η εξάρτηση της κοινωνίας από εταιρείες όπως η Amazon και η DHL».\nΌμως ο κ. Βέστερ δεν θεωρεί πως η εναλλαγή στην εξουσία σημαίνει αλλαγή για την κοινωνία. «Δεν έχουμε φρούδες ελπίδες ότι στην Ελλάδα μπορούν να αλλάξουν τα πάντα μέσα από τις εκλογές. Δεν αρκεί απλά να καταψηφίσουμε τον καπιταλισμό. Ο κόσμος δεν μπορεί να γίνει καλύτερος μέσα από μία κυβερνητική απόφαση, αλλά μέσα από την οικοδόμηση μίας δημοκρατίας “από τα κάτω”, που θα έχει απολέσει όλα τα σύνορα που θα μπορούσαν να την περιορίσουν. Γι’ αυτό δεν βρισκόμαστε στο πλευρό ενός κυβερνητικού προγράμματος, αλλά στο πλευρό των ευρωπαϊκών κινημάτων, τόσο στην Ελλάδα, όσο και στις υπόλοιπες χώρες».\n«Μπλοκάρετε την ΕΚΤ» και μαζί της την ευρωπαϊκή πολιτική λιτότητας και την Τρόικα, υποστηρίζει το Blockupy, που ευελπιστεί να γίνει η ευρωπαϊκή εκδοχή του κινήματος «Καταλάβετε τη Wall Street».\nΣε ποια κατεύθυνση θα πρέπει να μεταρρυθμιστεί η Ευρώπη, ώστε να εξασφαλίσει στους λαούς της ένα καλύτερο μέλλον; «Οι στενές οικονομικές σχέσεις εντός της ΕΕ έχουν καταστήσει μη βιώσιμες τις “εθνικές λύσεις” στα κοινωνικά προβλήματα της Ευρώπης. Σε αυτό το πλαίσιο η “εθνική κυριαρχία” παραμένει μόνο κενό γράμμα, μέσα από το οποίο ουσιαστικά αποκλείονται από τη διαδικασία καθορισμού των εφαρμοζόμενων πολιτικών οι άνθρωποι στους οποίους πραγματικά αφορούν οι πολιτικές αυτές. Όσο και αν το θέλει κάποιος, πίσω από την παγκοσμιοποίηση δεν υπάρχει πια κανένα “αριστερό πισωγύρισμα”. Για εμάς αυτό σημαίνει ότι η Ευρώπη είναι χωρίς αμφιβολία ο ορίζοντας της πολιτικής μας δράσης, το πεδίο στο οποίο αναπτύσσουμε τους αγώνες μας για μία κοινωνική πολιτική και έναν ουσιαστικό εκδημοκρατισμό της κοινωνίας», λέει χαρακτηριστικά ο κ. Βέστερ. Και πώς θα επιτευχθεί αυτό; «Μέσα από την κατάρρευση του σημερινού “Κάστρου της Ευρώπης”, τόσο προς τα “μέσα”, όσο και προς τα “έξω”. Γιατί μέσα σε ένα φρούριο, πόσο μάλλον σε ένα φρούριο σε “εμπόλεμη κατάσταση”, όπως είναι η Ευρώπη, δεν μπορεί να αναπτυχθεί καμία δημοκρατική κοινωνία. Χρειάζεται επομένως άμεσα ο αφοπλισμός των συνοριακών σωμάτων ασφαλείας, η προστασία των προσφύγων και η διάλυση της Frontex.»\nΦταίει η ΕΕ και το παγκόσμιο χρηματοπιστωτικό σύστημα για την πτώση του βιοτικού επιπέδου σε ολόκληρη την Ευρώπη;\nΜε τον κ. Βέστερ μιλήσαμε και για την πολιτική που εφαρμόζει ο «Μεγάλος Συνασπισμός» στη Γερμανία, η συγκυβέρνηση μεταξύ του Χριστιανοδημοκρατικού Κόμματος (CDU) της Άνγκελα Μέρκελ και των Σοσιαλδημοκρατών (SPD). «Το γερμανικό μοντέλο αποσκοπεί στο να εξυγιάνει τον ευρωπαϊκό καπιταλισμό σε βάρος των ανθρώπων. Και φυσικά έχει εισέλθει και αυτό σε βαθιά κρίση. Οι πολιτικές λιτότητας παρουσιάζονται βέβαια με εθνικιστική υπερηφάνεια, ενώ αποσιωπάται ότι από την έναρξη εφαρμογής της “Ατζέντα 2010”, οι υπόλοιπες χώρες της Ευρώπης πρέπει να χρεωθούν για να αγοράσουν τα “δικά μας” προϊόντα και έτσι εμείς (εννοώ οι γερμανικές τράπεζες και οι επιχειρήσεις) να έχουμε κέρδος από τα πακέτα διάσωσης. Αυτό έχει ως αποτέλεσμα η Ελλάδα να φορτώνεται ένα δυσβάσταχτο χρέος».\n«Τα παραδοσιακά μέσα και οι παραδοσιακοί τρόποι διαμαρτυρίας» έχουν γίνει αναποτελεσματικά, καθώς ο σύγχρονος καπιταλισμός έχει βρει τον τρόπο να απορροφά τους κραδασμούς οποιασδήποτε αντίστασης» – Μαρκουζέ, θεωρητικός της Σχολής της Φρανκφούρτης.\nΠού βασίζεται η πολιτική της Άνγκελα Μέρκελ, της Καγκελαρίου που έχει κερδίσει τρεις συνεχόμενες εκλογικές αναμετρήσεις στη Γερμανία; «Στη διάσπαση της γερμανικής κοινωνίας. Όσοι εργάζονται σε κάποια επισφαλή θέση εργασίας ή είναι άνεργοι έχουν χάσει την ελπίδα τους για κάποια σταθερή και ασφαλή απασχόληση, ενώ οι υπόλοιποι είναι εγκλωβισμένοι στους φρενήρεις ρυθμούς της παραγωγικότητας και ελπίζουν ότι μέσα από το συνεχές τρέξιμο και την εξαντλητική δουλειά θα καταφέρουν να διατηρήσουν το βιωτικό τους επίπεδο. Αν και το Σοσιαλδημοκρατικό Κόμμα θέλει να επιφέρει μικρές αλλαγές σε αυτό το σύστημα, το δόγμα της ανταγωνιστικότητας, των πολιτικών λιτότητας και της “τυφλής” ανάπτυξης δεν μπορούν να τεθούν υπό αμφισβήτηση. Και αυτό δεν αλλάζει το γεγονός ότι το μοντέλο που εφαρμόζεται δεν έχει μέλλον. Γιατί η φτωχοποίηση, οι ελαστικές θέσεις εργασίας, η υποβάθμιση του περιβάλλοντος και η παρακμή της δημοκρατίας δεν μπορούν να υπερκεραστούν με αυτόν τον τρόπο».\nΕπικριτικό απέναντι στην Άνγκελα Μέρκελ, συγκρατημένα αισιόδοξο απέναντι στη νέα ελληνική κυβέρνηση, το Blockupy πιστεύει πως τη λύση θα φέρουν τα λαϊκά κινήματα και οι διεργασίες που θα προκύψουν μέσα από τους κοινωνικούς αγώνες.\nΤι είναι όμως αυτό που κάνει το κόσμο να συσπειρώνεται γύρω από το Blockupy και αν χρειαστεί να παίζει ξύλο με την αστυνομία στους δρόμους; Σύμφωνα με το ίδιο το κίνημα, είναι η συρρίκνωση δημοκρατίας από ένα καπιταλιστικό σύστημα που απειλεί τα κοινωνικά δικαιώματα του ανθρώπου. Μία θανάσιμη αντιστροφή των ρόλων μεταξύ οικονομικού και πολιτικού συστήματος, που κάνει το δεύτερο να υπηρετεί το πρώτο.\n«Η βία δεν οδηγεί πουθενά και είναι από μόνη της αποκρουστική. Το Blockupy έχει εύλογες ιδέες ως σημείο εκκίνησης. Όμως η πρακτική του είναι έντονα προβληματική» – Ούλριχ Πάπε, Γερμανός δημοσιογράφος.\nΓνωστά γερμανικά ΜΜΕ, όπως το Spiegel, άσκησαν κριτική στο Blockupy, κατηγορώντας το για άσκηση βίας. Το ίδιο είχε γίνει και κατά τη διάρκεια των κινητοποιήσεων του κινήματος «Καταλάβετε τη Wallstreet». Από την άλλη πλευρά, το Blockupy κατήγγειλε την αστυνομική βία και καταστολή.\nΕικόνες από τα επεισόδια στη Φρανκφούρτη την ημέρα των εγκαινίων του νέου κτιρίου της ΕΚΤ\nΚαι ενώ η αστυνομία έχει νόμιμο δικαίωμα να ασκεί βία, το ερώτημα γύρω από τα λαϊκά κινήματα παραμένει: μπορούν αν μη τι άλλο να ανταποδίδουν; Όπως έγραφε το 1964 ο Χέμπερτ Μαρκουζέ, θεωρητικός της Σχολής της Φρανκφούρτης, «τα παραδοσιακά μέσα και οι παραδοσιακοί τρόποι διαμαρτυρίας» έχουν γίνει αναποτελεσματικά, καθώς ο σύγχρονος καπιταλισμός έχει βρει τον τρόπο να απορροφά τους κραδασμούς οποιασδήποτε αντίστασης». Ο Μαρκουζέ έλεγε ότι όποιος ασκεί τα δικαιώματά του στην κοινωνία της «καταπιεστικής ανοχής» – το δικαίωμα ψήφου, της ελευθερίας του λόγου, της ελευθερίας του τύπου – συμβάλλει στην εντύπωση ότι υπάρχουν ακόμη δημοκρατικές ελευθερίες, οι οποίες ωστόσο στην πραγματικότητα έχουν χάσει το περιεχόμενό τους. «Σε μία τέτοια περίπτωση η ελευθερία μετατρέπεται σε όργανο για να απαλλαγεί ο άνθρωπος από τη δουλεία».\nΑντίθετος με την παραπάνω γνώμη είναι ο Ούλριχ Πάπε, Γερμανός δημοσιογράφος της ιστοσελίδας netzpool.eu: «Η βία δεν οδηγεί πουθενά και είναι από μόνη της αποκρουστική. Το Blockupy έχει εύλογες ιδέες ως σημείο εκκίνησης. Όμως η πρακτική του είναι έντονα προβληματική».\nΦρανκφούρτη 18 Μαρτίου, η Naomi Klein δίπλα στο Blockupy και ενάντια στην ΕΚΤ\nΤο Blockupy και οι θεσμοί της Ε.Ε στους οποίους αντιτίθεται αποτελούν ένα δίπολο γύρω από το οποίο μπορεί κανείς να κάνει μακρές συζητήσεις. Για τη δικαιολόγηση ή όχι της χρήσης πολιτικών μέσων και πρακτικών στις οποίες συμπεριλαμβάνεται και η χρήση βίας. Σε κάθε περίπτωση θα πρέπει να λάβουμε υπόψιν μας ότι βία δεν είναι μόνο ο εμπρησμός ενός κάδου σκουπιδιών. Βία είναι και ο πλειστηριασμός της πρώτης κατοικίας μιας οικογένειας σε ανέχεια.


Με Luongo οι Canucks | Onsports.gr\nhome ΣπορUS SportsΜε Luongo οι Canucks Κοινοποιήστε\nΜε Luongo οι Canucks\tΣυντάκτης: Γιάννης Ασκούνης\nΔημοσίευση: Πέμπτη, 14 Απριλίου 2011 06.45\nΟι νικητές της regular season, Vancouver Canucks, ξεκίνησαν νικηφόρα τα play off κόντρα στους περυσινούς πρωταθλητές, Chicago Blackhawks.\tΟι γηπεδούχοι πέτυχαν δύο γκολ στα μέσα της πρώτης περιόδου και κράτησαν το συγκεκριμένο σκορ μέχρι το τέλος. Φυσικά, απαιτήθηκε η καθοριστική συμβολή του Roberto Luongo, ο οποίος σταμάτησε και τα 32 σουτ της ομάδας του Σικάγο. Οι δύο σκόρερ της αναμέτρησης ήταν οι Chris Higgins και Jannik Hansen. Αυτοί «έγραψαν» το 1-0 στην συγκεκριμένη σειρά του πρώτου γύρου των φετινών play off. Ο επόμενος αγώνας θα γίνει εκ νέου στο Βανκούβερ.\tΚατηγορία: US Sports


Ocon - "Μπορούμε να κατακτήσουμε την 3η θέση" - F1RACINGNEWS\nSeptember 2, 2020 September 2, 2020 Γιώργος Λιακόπουλος\tEsteban Ocon, F1, FIA, Liberty Media, Pirelli, Renault\nΟ Esteban Ocon δήλωσε πως η Renault είναι εντός της μάχης για την 3η θέση στους κατασκευαστές, μετά τον αγώνα στο Spa\nΣτο Grand Prix του Βελγίου η Renault τερμάτισε στις θέσεις “4” και “5“. Ο Ricciardo τερμάτισε για δεύτερη φορά φέτος τέταρτος και ο Ocon έκανε το καλύτερο αποτέλεσμα στην F1, από όταν γύρισε.\nΗ Renault έχει την ευκαιρία να βρεθεί στο “best of the rest“, σύμφωνα με τον Ocon. Ο Γάλλος οδηγός έκανε αυτές τις δηλώσεις, με βάση την δυναμική που είχε η “RS 20” στο Βέλγιο. Στο ερώτημα αν η ομάδα του μπορεί να μείνει στο κυνήγι για την 3η θέση στους κατασκευαστές, ο Ocon δήλωσε:\nΟ Esteban Ocon στη στροφή “La Source”\n“Ναι, μπορούμε ! Απομένουν ακόμη 10 αγώνες για το τέλος. Οπότε είμαστε μόνο στην αρχή της σεζόν, λίγο πολύ. Υπάρχει πολύς δρόμος ακόμα, αλλά είναι πολύ ωραίο να βλέπουμε ότι μπαίνουμε σε αυτόν τον αγώνα σε καλή κατάσταση. Πρέπει να είμαστε συνεπείς στην βαθμολόγηση μας στην δεκάδα και δεν θέλουμε να έχουμε μια δεύτερη Βαρκελώνη“.\n“Όταν όμως υπάρχουν ευκαιρίες όπως αυτή που έρχεται, αυτό που είναι σημαντικό είναι να πάρουμε τους βαθμούς και αυτό κάναμε αυτό το Σαββατοκύριακο“.\nΟ Ocon στο Silverstone\n“Νομίζω ότι το αποτέλεσμα είναι πολύ ενθαρρυντικό. Το να είσαι εκεί με τη Red Bull είναι ωραίο. Πολύ πολύ ωραίο. Πρέπει να το κάνουμε προφανώς πολύ πιο συχνά. Φαίνεται να είμαστε γρήγοροι μόλις τρέχουμε λίγο με χαμηλή κάθετη δύναμη. Στο Silverstone ήταν η περίπτωση και στο Βέλγιο ήμασταν πάλι γρήγοροι. Είναι κρίμα που δεν υπάρχουν δύο αγώνες στο Spa, αλλά θα έχουμε ένα αγώνα στη Monza. Οπότε θα πρέπει να είμαστε πάλι γρήγοροι“.\n← Πρόγραμμα Grand Prix Ιταλίας\nHorner – Είναι θεαματικό το επίπεδο του Verstappen →\nΤο 99% της συγκέντρωσης του Simone Resta βρίσκεται στο μονοθέσιο της Haas του 2022\nWolff – “Ξανά στην κορυφή”


Paris Mazis: «Το πρωτάθλημα παίζεται στα γήπεδα, όχι στα ΜΜΕ»!\n«Το πρωτάθλημα παίζεται στα γήπεδα, όχι στα ΜΜΕ»!\nΟ β’ Αντιπρόεδρος του Ολυμπιακού, Σάββας Θεοδωρίδης τόνισε πως ο Παναθηναϊκός πρέπει να φτιάξει ομάδα και να μην στηρίζεται αποκλειστικά στα ΜΜΕ.\nΟ Σάββας Θεοδωρίδης μίλησε επίσης για το Απήλιον και την σύγκριση με την Παιανία, ενώ αναφέρθηκε και στους μεγαλομετόχους του Αστέρα Τρίπολης και τις δηλώσεις τους μετά τον τελικό του Κυπέλλου Ελλάδος.\nΑναλυτικά όσα δήλωσε σε αθλητική εκπομπή του τηλεοπτικού καναλιού ΜΑΚΕΔΟΝΙΑ TV:\n«Κάποια στιγμή θα περάσει η ασυλία που έχουν ορισμένοι από τα ΜΜΕ. Εδώ παρουσιάζουν το “Απήλιον” για καλύτερο από την Παιανία! Είναι σαν να έχει ένα διαμέρισμα στη Γλυφάδα, ρετιρέ με πολλά δωμάτια, κι ένα σε υπόγεια και να λες ότι το τελευταίο είναι το καλύτερο! Δεν μπορεί μια ομάδα να στηρίζεται αποκλειστικά στα ΜΜΕ. Στο ποδόσφαιρο χρειάζεται να κάνεις σωστές επενδύσεις, να βάλεις χρήματα, να πάρεις παίκτες και να φτιάξεις ομάδα.\nΤο πρωτάθλημα παίζεται στα γήπεδα και όχι στα ΜΜΕ! Όταν χτυπάς το ποδόσφαιρο όλη την ώρα, αυτό θα σου γυρίσει μπούμερανγκ. Ας φτιάξει ομάδα ο Παναθηναϊκός, εμείς τους θέλουμε όλους δυνατούς. Για να προωθηθούμε στην Ευρώπη ως χώρα. Να κοιτάξουν να κάνουν τα αδύνατα δυνατά για να δυναμώσουν. Δεν γίνεται χωρίς επενδύσεις, χωρίς λεφτά».\nΓια τα όσα ακολούθησαν τον τελικό του Κυπέλλου και τις δηλώσεις των μεγαλομετόχων του Αστέρα Τρίπολης: «Οι δηλώσεις τους φανερώνουν μεγάλη απειρία και πρόκληση. Ο πρόεδρος του Αστέρα, ο Γιώργος Μποροβήλος, πρώην διαιτητής και μάλιστα άριστος, έκανε σωστές ποδοσφαιρικές δηλώσεις. Θα μπορούσαν να πουν οτιδήποτε άλλο, όχι αυτά που είπαν οι δύο παράγοντες. Εάν είχε γίνει αυτό στο εξωτερικό θα είχαν τιμωρηθεί βαριά. Στην Ευρώπη είναι αμείλικτοι σε αντίστοιχες περιπτώσεις, σε ανάλογα θέματα».\nΑναρτήθηκε από Paris Mazis στις 8:00 μ.μ.


ΑΘΛΗΤΙΚΟΙ ΨΙΘΥΡΟΙ: Με… Δάρλα ο Άρης!!\nΤην πρώτη του προπόνηση με την φανέλα του Άρη έκανε ο Φίλιππος Δάρλας που θα περάσει απ’ το μικροσκόπιο του Πάουλο Κάμπος. Τι γίνεται με τους τραυματίες ενόψει Απόλλωνα Αρναίας.\nΞεκίνησε δουλειά ο Φίλιππος Δάρλας, αν κι ακόμα δεν έχει συμφωνήσει οριστικά με τον Άρη. Για τις προσεχείς ημέρες, ο 31χρονος μπακ θα προπονείται με τους κίτρινους, προκειμένου να αποδείξει πως είναι σε καλή αγωνιστική κατάσταση (έχει να αγωνιστεί σε επίσημο ματς ένα χρόνο περίπου) και να αποτελέσει το νέο μεταγραφικό απόκτημα του συλλόγου.\nΣήμερα λοιπόν βρέθηκε στο «Κλεάνθης Βικελίδης» και προπονήθηκε μαζί με τους υπόλοιπους παίκτες των Θεσσαλονικέων, περνώντας ουσιαστικά απ’ το μικροσκόπιο του Πάουλο Κάμπος.\nΣτην επαφή που είχαν οι δύο πλευρές για να τα βρουν και στο οικονομικό, υπήρξε μια μικρή διαφορά σε πρώτη φάση, ωστόσο δεν θεωρείται πως θα αποτελέσει εμπόδιο για «γάμο», εφόσον είναι έτοιμος ο πολύπειρος άσος να προσφέρει από Ιανουάριο.\nΌσον αφορά το προσεχές παιχνίδι του Άρη με τον Απόλλωνα Αρναίας, όπου θέλει να διατηρηθεί στην κορυφή, ο Γκίνο αποχώρησε για προληπτικούς λόγους από το σημερινό πρόγραμμα, λόγω διαστρέμματος, αλλά δεν εμπνέει ανησυχία.\nΔύσκολα θα προλάβει ο Γιαννίτσης που συνεχίζει ατομικό πρόγραμμα και θα ξεκαθαρίσει οριστικά το Σάββατο, ενώ δεδομένα νοκ-άουτ είναι οι Μαζουλουξής και Σταυρόπουλος που είναι τραυματίες.


Φερέϊρα: Είναι κάτι πολύ σπάνιο αυτό που έδειξαν οι παίκτες μου\nΠρώτη καταχώρηση: Πέμπτη, 5 Μαρτίου 2020, 01:36\nΤους ποδοσφαιριστές του, που ανέτρεψαν το εις βάρος τους αποτέλεσμα επαίνεσε μετά το τέλος του ντέρμπι της Τούμπας, ο τεχνικός του ΠΑΟΚ Αμπέλ Φερέϊρα, που είπε:\nΓια τις στημένες φάσεις: "Το ποδόσφαιρο έτσι είναι, καθένας από εμάς έχει μία άποψη. Σήμερα δεν ήμασταν τόσο αποτελεσματικοί όσο είμαστε συνήθως. Υπάρχουν κάποιες στιγμές, που τα πράγματα δεν πηγαίνουν ακριβώς όπως τα θέλουεμε. Θεωρώ ότι είμαστε μία ομάδα καλή στις στατικές φάσεις στην επίθεση. Θα πρέπει να δουλεύουμε πάνω σε αυτό και στη συνέχεια".\nΓια την ανατροπή του ΠΑΟΚ και τη σημασία της: "Κάτι το οποίο συνέχεια λέω στους παίκτες, είναι ότι εμείς δεν μπορούμε να εγγυηθούμε αποτελέσματα. Μπορώ να πω ότι μπορεί να μην κερδίζουμε πάντα, αλλά πάντα πρέπει να δίνουμε τα πάντα για να κερδίζουμε μέχρι το τελευταίο δευτερόλεπτο. Είναι κάτι πολύ σπάνιο αυτό που έδειξαν οι παίκτες μου και τους αξίζουν πολλά μπράβο. Αυτό είναι και μία καλή απάντηση σε όσα ειπώθηκαν ότι δεν ήταν καλά τα αποδυτήρια κλπ... Νομίζω απάντησαν. Το ήθελαν πολύ αυτό σήμερα. Νιώθω πραγματικά τεράστια υπερηφάνια που προπονώ αυτούς τους παίκτες. Αυτό ισχύει και στις χαρές και στις ήττες. Προσπαθούμε όλοι μαζί, να φτιάξουμε μία όσο το δυνατόν καλύτερη ομάδα".\nΓια τη δήλωση του για τον Ολυμπιακό, μετά το παιχνίδι με την Ξάνθη: "Αυτό που είπα για τον Ολυμπιακό, ουσιαστικά το είπα για την υπεράσπιση των παικτών μου. Αυτό που είπα λοιπόν, είναι ότι ο αντίπαλος στο πρωτάθλημα μέχρι εκείνο το σημείο, είχε μεγαλύτερη σταθερότητα στην απόδοση του. Αυτό δε συνέβαινε επειδή εμείς είχαμε πρόβλημα στα αποδυτήρια μας. Ποτέ δεν πρόκεται να συμβεί αυτό. Ο σεβασμός είναι το Νο1 στα αποδυτήρια μας. Αυτό λέω και στα παιδιά μου. Το ποδόσφαιρο είναι πάρα πολύ απλό. Πάντα είναι εύκολο να δικαιολογήσεις μία νίκη και να εξηγήσεις μία ήττα. Η διαφορά κρύβεται σε πολύ μικρές λεπτομέρειες. Όπως στην Ξάνθη, που θα μπορούσαμε να βάλουμε το γκολ στο τέλος του αγώνα και να το κερδίζαμε το παιχνίδι. Το κάθε παιχνίδι έχει τη δική του ζωή και πολλές φορές κάποια πράγματα είναι δύσκολο να τα εξηγήσεις. Στο ποδόσφαιρο ένας τρόπος υπάρχει να κερδίζεις αυτοπεποίθηση. Να κερδίζεις! Μπορεί να είμαστε εδώ και να μιλάμε πολύ, αλλά το γεγονός ότι η μπάλα μπαίνει μέσα, είναι το καλύτερο φάρμακο για την ομάδα. Θα ήθελα να σημειώσω, ότι σήμερα είδαμε ένα πάρα πολύ αλό πανχίδι. Όπως είπα από την πρώτη μέρα, εγώ ήρθα εδώ γιατί θέλω να δώσω ακόμη μεγαλύτερη αξία στους παίκτες, στο σύλλογο και στο ίδιο το θέαμα του ποδοσφαίρου".\nΓια το διάστημα που προηγήθηκε και την πίεση που ασκείται: "Αυτό που ξέρω εγώ, είναι ότι εμπειρία κερδίζεις, ζώντας καταστάσεις. Δεν μπορείς να κερδίσεις μία εμπειρία, από τον καναπέ σου. Οι μεγαλύτεροι προπονητές, σίγουρα έχουν περάσει από αυτές τις διαδικασίες. Για κάποιον που είναι στον ΠΑΟΚ, που παλεύει για τίτλους, η πίεση έρχεται από την πρώτη μέρα. Για μένα αυτή είναι θετική πίεση, γιατί είναι πίεση για να κερδίσεις τίτλους. Δεν είναι πίεση για υποβιβασμό. Δε νομίζω ότι υπάρχει άνθρωπος που δε θέλει να νιώθει αυτή την πίεση. Αυτό που πρέπει να κάνουμε είναι να ζούμε με αυτή, να την αποδεχόμαστε και με αυτά να κάνουμε τη δουλειά μας όσο καλύτερα μπορούμε. Οι καλοί καπετάνιοι, φαίνονται στα δύσκολα νερά".\nΓια το κομμάτι του τερματοφύλακα: "Η πίεση έρχεται από την προπόνηση. Πρέπει και οι 2 να παλεύουν για να κερδίσουν τη θέση τους. Στις προπονήσεις προετοιμάζονται οι παίκτες. Είδαμε ότι φέτος σχεδόν όλοι έχουν αγωνιστεί. Ο Κρέσπο, ο Βαρέλα, ο Ίνγκασον, ο Μάτος, ο Εσίτι, ο Μαουρίσιο, ο Μίσιτς... Έχουμε αλλάξει πολλά πράγματα, κάποια στόπερ, κάποιοι και λόγω τραυματισμών. Έχουμε αλλάξει πολλούς παίκτες. Αυτό είναι κάτι φυσιολογικό, από τη στιγμή που έχουμε μία μακριά σεζόν και χρειάζονται όλοι. Παρόλο που γνωρίζω ότι δέχομαι κριτική για παίκτες που δεν παίζουν στη φυσική τους θέση, όμως σήμερα ο για παράδειγμα, μπήκε στη θέση "7", γύρισε στη θέση "2" και τελείωσε στο "5", επειδή εκεί τον χρειαζόταν η ομάδα. Δηλαδή όταν κερδίζεις είσαι καλός κι όταν χάνεις, το ακριβώς αντίθετο; Δεν είναι έτσι ούτε στη μία, ούτε στην άλλη περίπτωση. Πρέπει να υπάρχει μία ισορροπία. Ή πιστεύουμε ότι ο δρόμος είναι σωστός και χρειάζεται χρόνος ή θα πρέπει συνέχεια να ξεκινάμε από την αρχή".\nΓια τον Μιχάι που έκανε πρεμιέρα στην ενδεκάδα αναγκαστικά: "Σήμερα αγωνίστηκαν οι δύο καλύτεροι παίκτες που είχαμε στη διάθεση μας. Είναι ένας πρωταθλητής της δουλειάς. Είναι ένας παίκτης που δε φεύγει ποτέ νωρίτερα μετά την προπόνηση. Δεν είμαστε όλοι το ίδιο μαέστροι στο όργανο μας, αν μπορούμε να το πούμε έτσι. Είδαμε πολύ καλά, ότι σήμερα βγήκε ένας ήχος πολύ καλός από όλους κι αυτό είναι το πιο σημαντικό. Ομαδικά η ομάδα πήγε πάρα πολύ καλά κι ο ίδιος βέβαια, τα πήγε πολύ καλά. Από τη στιγμή που μέχρι πρότινος, είχε παίξει ελάχιστα. Του δόθηκε σήμερα η ευκαιρία κι ανταποκρίθηκε πολύ καλά".\nΓια την πρόκριση: "Σήμερα παίξαμε το πρώτο ημίχρονο. Πρέπει να πάμε στην έδρα του αντιπάλου, να παίξουμε το παιχνίδι μας, να υποφέρουμε όπως σήμερα στα τελευταία λεπτά που παίξαμε με 10 παίκτες κι αντιδράσαμε πολύ σωστά. Πιστεύω ότι εκείνο το παιχνίδι για εμάς θα είναι τελικός. Θα παλέψουμε για να μπορέσουμε να περάσουμε μετά στον άλλον τελικό".\nΤελευταία ενημέρωση: Πέμπτη, 5 Μαρτίου 2020, 01:36\nΑνανέωσε για άλλα δύο χρόνια με τη Ντόρτμουντ ο Χιτς\nΠΑΟΚ: Ανανεώνει για έναν ακόμη χρόνο ο Βιεϊρίνια


Συγκινημένη για τη στήριξη η 90χρονη Σουσάνα Ηλιάδου: Θα ανάψω ένα κεράκι για όλους | Greek National Pride\nΣυγκινημένη για τη στήριξη η 90χρονη Σουσάνα Ηλιάδου: Θα ανάψω ένα κεράκι για όλους\n«Θα πάω να ανάψω ένα κεράκι για όλους στην εκκλησία» είπε η 90χρονη Σουσάνα Ηλιάδου, όταν έμαθε ότι πάγωσε το πρόστιμο των 200 ευρώ. Πηγή: Open TV\n“Είμαι συγκινημένη από τη συμπαράσταση του κόσμου, τούς ευχαριστώ πολύ, θα πάω να ανάψω ένα κεράκι για όλους στην εκκλησία”.\nΑυτό δήλωσε στο Αθηναϊκό και Μακεδονικό Πρακτορείο Ειδήσεων, όταν έμαθε ότι πάγωσε το πρόστιμο των 200 ευρώ, η 90χρονη Σουσάνα Ηλιάδου, που προσήχθη στην ασφάλεια Θεσσαλονίκης, καθώς επιχείρησε να πουλήσει μάλλινες παντόφλες και μαντήλια σε υπαίθρια αγορά στους Αμπελόκηπους Θεσσαλονίκης.\nΣχετικά με το πάγωμα του προστίμου, η κόρη της 90χρονης δήλωσε στο ΑΠΕ-ΜΠΕ ότι “δεν έχουμε ενημερωθεί από τις αρχές, σήμερα θα συναντηθεί η μητέρα μου με τον δικηγόρο που έχει αναλάβει την υπόθεση, για να ακολουθηθούν όλες οι νόμιμες διαδικασίες. Θα έρθει να πάρει την εξουσιοδότηση για να δούμε πώς θα κινηθούμε”.\nΗ ηλικιωμένη γυναίκα δεν γνώριζε ότι το έγγραφο που τής παρέδωσαν οι αστυνομικοί ήταν το πρόστιμο και τυχαία το είδε η κόρη της.\n“Όταν μάζευα τα πράγματα από την τσάντα της, είδα το έγγραφο με το πρόστιμο.\nΞαφνιάστηκε και η μητέρα μου και εγώ, μάλιστα μου είπε ούτε ένα ζευγάρι δεν πούλησα, δεν πήρα ούτε ένα ευρώ και θέλουν να πληρώσω και πρόστιμο 200 ευρώ;” σημείωσε η κόρη της 90χρονης.\nΗ 90χρονη Σουσάνα Ηλιάδου δηλώνει πως αισθάνεται ευγνωμοσύνη και θέλει να ευχαριστήσει όλο τον κόσμο που της συμπαραστάθηκε από την πρώτη στιγμή.\n“Μέχρι και από τη Νορβηγία, την Αυστραλία, την Αθήνα από παντού, μας κάλεσαν ότι θα αναλάβουν να πληρώσουν τα 200 ευρώ από το πρόστιμο που της έχει επιβληθεί”, σχολίασε η κόρη της 90χρονης. 27/03/2019 13:56 ΑΠΕ-ΜΠΕ Θεσσαλονίκη, Ελλάδα\nΠηγή: Συγκινημένη για τη στήριξη η 90χρονη Σουσάνα Ηλιάδου: Θα ανάψω ένα κεράκι για όλους\nPrevious post ← Ξαφνικά στο νησί της Λήμνου με Μαχητικό ο Α/ΓΕΕΘΑ…Τυχαία;\nNext post Ο Όρκος των Ελλήνων στις Πλαταιές – Απαγγελία αρχαίου κειμένου: Γιώργος Λαθύρης-Ιαλυσσός →


Μπριζίτ Μπαρντό: Οι 100 εραστές,οι αυτοκτονίες και το παιδί που δεν ήθελε! - BORO από την ΑΝΝΑ ΔΡΟΥΖΑ - boro.gr\nΑρχική / More / Life stories / Μπριζίτ Μπαρντό: Οι 100 εραστές,οι αυτοκτονίες και το παιδί που δεν ήθελε!\nΜπριζίτ Μπαρντό: Οι 100 εραστές,οι αυτοκτονίες και το παιδί που δεν ήθελε!\nΙούνιος 10, 2015 Life stories\nΗ Μπριζίτ Μπαρντό δεν ήταν ποτέ ένα ασχημόπαπο. Γεννήθηκε «κύκνος» και η ομορφιά της απλώς γινόταν όλο και πιο έντονη όσο μεγάλωνε.\nΗ Μπριζίτ Μπαρντό γεννήθηκε στο Παρίσι, στις 28 Σεπτεμβρίου του 1934. Καταγόμενη από ένα αστικό περιβάλλον, με πατέρα βιομήχανο, ιδιοκτήτη των εργοστασίων Μπαρντό, και μητέρα που ασχολούνταν με οικιακά, η νεαρή Μπριζίτ έλαβε αυστηρή μόρφωση στο πλευρό της αδερφής της, Μαρί-Ζαν.\nΑπό πολύ μικρή, έδειξε μεγάλο ενθουσιασμό για τον κλασικό χορό και έκανε τα πρώτα της βήματα σε ηλικία 7 ετών, στα cours Bourgat. Το 1949, μπαίνει στο Ωδείο του Παρισιού από όπου παίρνει την πρώτη της τιμητική διάκριση. Ο πατέρας της, ο οποίος είχε επαινεθεί από τη Γαλλική Ακαδημία για μια ποιητική συλλογή, είχε πάθος με τον κινηματογράφο και του άρεσε πολύ να κινηματογραφεί.\nΧάρις σε αυτό, υπάρχουν πολλά φιλμάκια με την Μπαρντό σε παιδική ηλικία, πράγμα σπάνιο για την εποχή εκείνη. Η μητέρα της, που την αποκαλούσαν Τοτί, αγαπούσε ιδιαίτερα τη μόδα και το χορό. Έτσι, η οικογένεια Μπαρντό ήταν μέλος της υψηλής κοινωνίας. Είχαν επαφές με πολλούς διευθυντές του Τύπου, του θεάτρου, του κινηματογράφου, αλλά και ανθρώπους της μόδας.\nΟι συμμαθήτριές της την αποκαλούσαν «μικρή ελαφίνα» για τα μακριά, λεπτά της πόδια και τα μεγάλα, αμυγδαλωτά μάτια. Όταν άλλα κορίτσια περνούσαν την αδέξια φάση της εφηβείας, η Μπαρντό βρισκόταν ήδη στα εξώφυλλα περιοδικών μόδας.\nΤο 1949, σε ηλικία 15 ετών, προσελήφθη από τη διευθύντρια των περιοδικών «ELLE» και «Le Jardin des Modes», Ελέν Λαζαρέφ, στενή φίλη της μητέρας της. Πολύ σύντομα, η Μπριζίτ προήχθη σε μασκότ του περιοδικού «ELLE», στο οποίο και έκανε εξώφυλλο το 1950.\nΡοζέρ Βαντίμ: Ο άντρας που έπλασε την Μπριζίτ Μπαρντό\nΣτις 8 Μαρτίου του 1950 την είδε για πρώτη φορά ο άντρας που θα την έκανε σταρ. Το όνομά του ήταν Ροζέρ Βαντίμ και αντίκρισε το πρόσωπο της έφηβης Μπαρντό στο εξώφυλλο του περιοδικού «ELLE». Ο Βαντίμ ήταν μόλις 21 χρονών και εργαζόταν ως βοηθός του σκηνοθέτη Μαρκ Αλεγκρέ, στον οποίο έδειξε το περιοδικό και πρότεινε να χρησιμοποιήσουν το μοντέλο στην ταινία.\nΟ Αλεγκρέ ανέθεσε στον νεαρό βοηθό του να την βρει και να την πείσει να συνεργαστούν. Ήταν μια αποστολή που ο Βαντίμ εκπλήρωσε με περίσσιο ενθουσιασμό. Όπως ήταν αναμενόμενο, οι δύο νέοι ερωτεύτηκαν με την πρώτη ματιά.\nΗ Μπαρντό ήταν πανέμορφη, αθώα και επιθυμούσε όσο τίποτα άλλο να ξεφύγει από την αυστηρή της οικογένεια. Ο Βαντίμ ήταν ο άντρας που θα μπορούσε να της γνωρίσει τον κόσμο. Ασφαλώς, οι γονείς της Μπαρντό δεν ήθελαν να τον βλέπουν ούτε ζωγραφιστό. Κάθε φορά που έφευγε από το σπίτι τους, η μητέρα της Μπριζίτ μετρούσε τα ασημικά για να σιγουρευτεί ότι δεν τους έκλεψε. Όταν η Μπριζίτ ανακοίνωσε στους γονείς της ότι θα τον παντρευόταν, ο πατέρας της απείλησε τον μελλοντικό του γαμπρό με όπλο.\nΤελικά αποφάσισαν να περιμένουν έως την ενηλικίωση της Μπριζίτ. Παντρεύτηκαν στις 21 Δεκεμβρίου του 1952, όταν η Μπαρντό ήταν 18 χρονών και 3 μηνών. Ο πατέρας της ανάγκασε τους νιόπαντρους να κοιμηθούν σε διαφορετικά κρεβάτια την πρώτη νύχτα του γάμου. Δεν ήξερε ότι η κόρη του και ο σύζυγός της είχαν «ολοκληρώσει» τον γάμο τους πριν από χρόνια. Ο Βαντίμ λειτούργησε περισσότερο ως μάνατζερ της Μπαρντό, παρά ως σύζυγός της.\nΕίχε αντιληφθεί την αξία της πανέμορφης νεαρής και ήταν αποφασισμένος να την κάνει σταρ. Το 1952 της εξασφάλισε τον πρωταγωνιστικό ρόλο στην ταινία «Μανίνα, ο γυμνός θησαυρός». Η Μπαρντό υποδυόταν, όπως ήταν φυσικό, τον «γυμνό θησαυρό» ντυμένη με ένα αποκαλυπτικό μπικίνι. Μέχρι το 1956, το όνομά της είχε συνδεθεί με σέξι κωμωδίες, αλλά δεν ήταν ακόμη μια ηθοποιός παγκόσμιας απήχησης.\nΗ ταινία που απογείωσε την καριέρα της ήταν δημιουργία του συζύγου της, ο οποίος είχε πια ολοκληρώσει την μεταμόρφωση της Μπριζίτ από μία πανέμορφη «ελαφίνα» σε ένα σύμβολο του σεξ. Με την ταινία «Και ο Θεός έπλασε τη γυναίκα», η Μπαρντό έγινε η φαντασίωση κάθε άντρα.\nΗ Μπαρντό ξεχώρισε επειδή εκπροσωπούσε τη νέα, απελευθερωμένη γυναίκα. Φορούσε τζιν παντελόνια αντί φορέματα και κορσέδες, εμφανιζόταν γυμνή στις ταινίες της, άφηνε τα μακριά μαλλιά της αχτένιστα και κυνηγούσε τον έρωτα και εκτός του γάμου της. Στα γυρίσματα της ταινίας «Και ο Θεός έπλασε τη γυναίκα», η Μπαρντό διατηρούσε δεσμό με τον συμπρωταγωνιστή της, Ζαν Λουί Τρεντινιάν. Ήταν ο ίδιος ο Βαντίμ που τους προέτρεψε να έρθουν πιο κοντά για να είναι πιο ρεαλιστική η ερμηνεία τους.\nΝικολά, ο γιος που δεν ήθελε\nΗ πρώτη φορά που μένει έγκυος είναι στα δεκαεπτά – από τον Ροζέ Βαντίμ. Κρυφά από τους γονείς της, ταξιδεύει μαζί του στην Ελβετία για την έκτρωση. Η δεύτερη φορά είναι λίγο πριν χωρίσουν. Η διακοπή της κύησης είναι και πάλι μονόδρομος για την Μπριζίτ, που έτσι κι αλλιώς δεν έχει καμία απολύτως λαχτάρα να γίνει μητέρα. Ομως, προκύπτουν σοβαρές επιπλοκές στο χειρουργείο κοντεύει να πεθάνει.\nΗ τρίτη εγκυμοσύνη προκύπτει το 1959, στη διάρκεια της σχέσης της με τον κωμικό Ζακ Σαριέ. Ανεπιθύμητη κι αυτή. Αλλά η προειδοποίηση του γυναικολόγου της είναι σαφής: θα υπάρξει μεγάλος κίνδυνος για τη ζωή της αν προχωρήσει σε έκτρωση. Αναζητά παντού γιατρό διατεθειμένο να κάνει την επέμβαση. Μάταια. Κανείς -ακόμη και με το δέλεαρ τεράστιων για την εποχή ποσών- δεν ρισκάρει να χειρουργήσει μια τόσο διάσημη γυναίκα.\nΗ Μπαρντό, απελπισμένη, αποφασίζει να παντρευτεί τον Σαριέ. «Δεν τον αγαπούσα αρκετά για να αντιμετωπίσω τη ζωή μαζί του. Αλλά φοβόμουν να βρεθώ μόνη και ανύπαντρη μητέρα. Αλλωστε, από τους δυο μας, εκείνος είχε το μητρικό ένστικτο», ομολογεί στην αυτοβιογραφία της. Οι μήνες που ακολουθούν είναι μαρτυρικοί. Περισσότεροι από εκατό φωτογράφοι και δημοσιογράφοι έχουν κατασκηνώσει έξω από το σπίτι του ζευγαριού. Η ηθοποιός έχει μονίμως κλειστά τα παράθυρα, δεν βγαίνει ούτε καν στη βεράντα.\nΤο μωρό γεννιέται στις 11 Ιανουαρίου 1960, έπειτα από έναν ιδιαίτερα δύσκολο και επώδυνο τοκετό. Της ανακοινώνουν ότι είναι αγόρι. «Δεν με ενδιαφέρει. Δεν θέλω να το ξαναδώ», απαντά εκείνη. Ο μοναχογιός της βαφτίζεται Νικολά. Το 1962, όταν εκδίδεται το διαζύγιό τους, παραχωρεί στον Σαριέ την κηδεμονία του. Ελάχιστα θα ιδωθούν έκτοτε.\nΟ Σαριέ πήρε την επιμέλεια του παιδιού και η Μπαρντό στα 26α γενέθλιά της προσπάθησε να βάλει τέλος στη ζωή της καταπίνοντας ένα μπουκάλι υπνωτικά χάπια και κόβοντας τις φλέβες της στη βίλα της στη Νίκαια.\nΤο 1984, ο Νικολά εγκαθίσταται μονίμως στο Οσλο, μετά το γάμο του με μια Νορβηγίδα – η μητέρα του δεν έχει προσκληθεί στην τελετή.\nH «Β. Β.» έγινε το επίκεντρο του ενδιαφέροντος για άντρες και γυναίκες\nΟι άντρες την ποθούσαν και οι γυναίκες τη ζήλευαν ή επεδίωκαν να της μοιάσουν. Κάποιες όμως την μισούσαν για τον τρόπο ζωής που ακολουθούσε. Η Μπορντό δεχόταν απειλητικά τηλεφωνήματα, ενώ άγνωστοι την έβριζαν στο δρόμο. Μία γυναίκα προσπάθησε να τη μαχαιρώσει, λέγοντας ότι «η Μπαρντό γινόταν πλούσια βγάζοντας τα ρούχα της, ενώ οι γιοι της Γαλλίας σκοτώνονταν στον πόλεμο εναντίον της Αλγερίας». Η Μπαρντό δεν άντεξε την πίεση και αποπειράθηκε να αυτοκτονήσει, κόβοντας τις φλέβες της. Οι τίτλοι των εφημερίδων είχαν μια υπόνοια ειρωνείας: «Το Τίμημα της Δόξας», έγραφαν.\nΤο 1961, η σκληρή πραγματικότητα έφτασε μέχρι και την προστατευμένη σφαίρα που ζούσε η Μπαρντό. Η τρομοκρατική ομάδα «O. A. S.» που εμπλεκόταν με τον πόλεμο στην Αλγερία, της ζήτησε 50 χιλιάδες φράγκα για να μην ανατινάξουν το σπίτι της. Η Μπαρντό αρνήθηκε να τα δώσει και η οργάνωση δεν πείραξε ούτε τρίχα απ’ τα μαλλιά της.\nΌμως η είδηση ότι είχε απειληθεί η Μπριζίτ Μπαρντό, η καλλονή που εκπροσωπούσε τη σύγχρονη Γαλλία,κέρδισε τη συμπάθεια του κόσμου και η δημοτικότητα της ηθοποιού ξεπέρασε κάθε προηγούμενο. Το 1966, παντρεύτηκε τον Γερμανό πολυεκατομμυριούχο Γκούντερ Σακς, ο οποίος φημιζόταν για τις σχέσεις του με τις ομορφότερες γυναίκες του κόσμου.\nΗ Μπαρντό αποτελούσε τη μεγαλύτερη πρόκληση της ζωής του. Δεν του έλειπαν ούτε τα χρήματα ούτε η φαντασία και γρήγορα την έπεισε να τον παντρευτεί. Ο Σακς την κατέκτησε καλύπτοντας το σπίτι της με ροδοπέταλα, τα οποία πετούσε απ’ το ελικόπτερό του. Χώρισαν τρία χρόνια αργότερα, όταν η Μπαρντό ένιωσε ότι είχε εξαντληθεί απ’ την επιφανειακή ζωή της.\nΟι κατηγορίες για ρατσισμό\nΚΑΜΙΑ ΣΧΕΣΗ ΜΕ ΤΗΝ ΟΙΚΟΓΕΝΕΙΑ ΤΗΣ\nΗ Μπριζίτ Μπαρντό δεν θα δει τις δύο εγγονές της παρά μόνο μία φορά, το 1992. «Εχω πολλή τρυφερότητα και στοργή γι’ αυτές, αλλά δεν είχαμε σωματική επαφή. Δεν τις έχω κρατήσει ποτέ στην αγκαλιά μου, δεν τις έχω δει να μεγαλώνουν. Αλλά το έχω αποδεχτεί. Αλλωστε, ουδέποτε πίστεψα στους δεσμούς αίματος», έχει πει. Τον περασμένο Φεβρουάριο, ο Νικολά τής ανακοίνωσε ότι απέκτησε το πρώτο της δισέγγονο. Της έστειλε και μια φωτογραφία της μικρής. Για να βρεθεί όλη η οικογένεια μαζί, ούτε λόγος να γίνεται..\nΤα ζώα, η οικογένεια που επέλεξε να έχει\nΤα βράδια, πριν κοιμηθεί, η γκουβερνάντα της, κάποιες φορές και ο πατέρας της, της διάβαζαν παραμύθια. Λάτρευε τα παιδικά μυθιστορήματα του Μαρσέλ Αιμέ, με ήρωες σκύλους και άλλα τετράποδα, και ονειρευόταν πως κάποτε θα ζούσε σε μια φάρμα, μαζί με γάτες, γουρούνια, πρόβατα, αγελάδες, κουνέλια, ακόμη και ελέφαντες – όλα τα ζώα θα είχαν ανθρώπινη φωνή! Η Μπριζίτ ήταν τριών ετών όταν γεννήθηκε η αδελφή της.\nΕνιωσε τότε τον κόσμο της να κλονίζεται. Δεν είχε πια το προνόμιο της αποκλειστικής προσοχής. Εκείνη την περίοδο πήρε δώρο από τους γονείς της έναν μεγάλο λούτρινο αρκούδο, τον οποίο ονόμασε Μέρντοχ. Του έλεγε όλα τα μυστικά της και κάθε φορά που τον αγκάλιαζε ηρεμούσε. Τότε, ασυνείδητα, όπως έχει πει σε πολλές συνεντεύξεις της, άρχισε να συνδέει τα ζώα -έστω και τα ψεύτικα- με την αίσθηση ασφάλειας που σε πολλές περιόδους της ζωής της θα αποζητούσε.\nΤο 1958 αγόρασε μια έκταση 40 στρεμμάτων στο Σεν Τροπέ, δίπλα στη θάλασσα, και άρχισε να επιδιορθώνει το σχεδόν ερειπωμένο σπιτάκι που υπήρχε εκεί. Ονόμασε το κτήμα της Madrague (μέθοδος ψαρέματος των ψαράδων της περιοχής) και αυτό έμελλε να γίνει το βασίλειό της – η δική της Κιβωτός του Νώε. Το 1986 δημιούργησε το Ιδρυμα Μπριζίτ Μπαρντό για την προστασία των ζώων. Για να συγκεντρώσει τα απαραίτητα χρήματα, εκποίησε σχεδόν όλη την περιουσία της. Εβγαλε σε δημοπρασία οικογενειακά κειμήλια και έπιπλα, έργα τέχνης και κοσμήματα, ρούχα και κινηματογραφικά κοστούμια – ακόμη και το νυφικό που φορούσε στο γάμο της με τον Ροζέ Βαντίμ.\nΕκτοτε, έδωσε πολλές και σκληρές μάχες: με Ρώσους για τις κυνομαχίες, με Ιάπωνες για το κυνήγι δελφινιών και φαλαινών, με Ρουμάνους και Ουκρανούς για τις μαζικές εξοντώσεις αδεσπότων, με Ευρωπαίους και Αμερικανούς κτηνοτρόφους για τις άθλιες συνθήκες θανάτωσης ζώων σε σφαγεία – ακόμη και με τον τέως βασιλιά της Ισπανίας Χουάν Κάρλος, όταν έμαθε ότι επιδόθηκε σε κυνήγι ελεφάντων στην Μποτσουάνα. Τα ζώα είναι ίσως για εκείνη η πραγματική οικογένεια – εκείνη που δεν απέκτησε ποτέ. «Για χρόνια, υπέφερα σε έναν τρελό, ανισόρροπο κόσμο. Εδωσα τα νιάτα μου και την ομορφιά μου στους άντρες. Στα χρόνια που μου απομένουν θα δώσω τη σοφία και την εμπειρία μου στα ζώα. Εκείνα με έμαθαν να ζω. Μόνο όταν άρχισα να τα φροντίζω και να τα προστατεύω άνθησα πραγματικά», έχει πει.\nΤΟ ΣΠΙΤΙ ΤΗΣ\nΗ γυναίκα θρύλος της μόδας δεν θα μπορούσε να έχει ένα απλό σπίτι.Χτίσθηκε το 1902 και βρίσκεται κοντά στο Παρίσι. Διαθέτει τρείς κρεβατοκάμαρες με ανεξάρτητα μπάνια και είναι η ιδανική τοποθεσία για μία σχέση πάθους στη Γαλλική πρωτεύουσα.\nΠεριτοιχισμένο με μάρμαρα από το πάτωμα μέχρι το ταβάνι, δίνει μία γερή δόση του τί σημαίνει χλιδή. Η διακόσμηση βαριά, αλλά προσεγμένη, θυμίζει κάτι από την ιδιοκτήτρια είδωλο.\nΕκατό εραστές αλλά και ερωμένες, τέσσερις γάμους, τέσσερις απόπειρες αυτοκτονίας κι ένα παιδί που απαρνήθηκε είναι ορισμένα από τα γεγονότα που σημάδεψαν τη ζωή της «Μπε-Μπε».


4 σημαντικά θέματα για συζήτηση με τα παιδιά! - Παλμός\nΌλοι γνωρίζουμε ότι η καλή σχέση και επικοινωνία με τα παιδιά μας είναι το κλειδί για να προλάβουμε τα μπλεξίματα και τις… κακοτοπιές. Όμως λίγοι συνειδητοποιούμε ότι η καλή επικοινωνία χτίζεται από τότε που το παιδί είναι ακόμα μικρό και διατηρείται «ανοιχτή» κατά τη διάρκεια της εφηβείας και της ενηλικίωσής του. Πώς θα καταφέρουμε να χτίσουμε αυτή σχέση; Ρωτώντας, λένε οι ειδικοί! Η συζητήσεις μετα παιδιά μας είναι ο πιο εύκολος (αν και όχι πάντα) τρόπος να είμαστε πάντα παρόντες στη ζωή τους και να ενημερωνόμαστε για την καθημερινότητά τους. Δεν είναι όμως πάντα εύκολο να ανοίξεις κουβέντα με ένα παιδί -ιδιαίτερα από μια ηλικία και μετά. Εκτός, εάν έχουμε συνηθίσει να το κάνουμε κάθε μέρα από όταν\nείναι μικρό, τότε που θέλει να μοιραστεί τα πάντα με τη μαμά του. Όσο πιεσμένο κι αν είναι το πρόγραμμά σας, λοιπόν, όσο λίγο χρόνο κι αν μπορείτε να\nδιαθέσετε στο παιδί σας, βεβαιωθείτε ότι κάθε μέρα θα βρίσκετε το χρόνο που χρειάζεται για να του κάνετε τις ακόλουθες ερωτήσεις. Δεν είναι ανάγκη να\nπιάσετε μια μεγάλη κουβέντα και να τα ρωτήσετε όλα μαζί -αλλά βεβαιωθείτε ότι θα τα ρωτήσετε όλα μέσα στην ημέρα. Και, το σημαντικότερο, μην ξεχνάτε να\nακούτε πραγματικά τις απαντήσεις του!\nΌταν το πιτσιρίκι είναι πολύ μικρό μπορεί να σας δώσει πολύ διασκεδαστικές απαντήσεις, όπως «ροζ με πορτοκαλί λουλουδάκια» ή «καλή, αλλά το φαγητό είναι μπλιαχ». Καθώς μεγαλώνει και έχει όλο και πιο συγκεκριμένη άποψη για τη ζωή του, από τις απαντήσεις του μπορούμε εύκολα να καταλάβουμε πολλά. Και μια συμβουλή: όταν το παιδί θα απαντήσει «μια χαρά» στην ερώτηση, δεν χρειάζεται να συνεχίσουμε τη συζήτηση.\nΌταν όμως απαντήσει «χάλια» πρέπει προφανώς να επιμείνουμε για να μάθουμε περισσότερα!.\nΤι νέα από τους φίλους σου;\nΕάν γνωρίζετε ότι κάποιος συγκεκριμένος φίλος αντιμετωπίζει ένα πρόβλημα ή μια δυσκολία, μπορείτε να ξεκινήσετε την κουβέντα ρωτώντας πιο συγκεκριμένα για εκείνον. Ή εάν το παιδί σας έχει ήδη πει ότι είχε έναν καυγά ή μια διαφωνία με\nένα φίλο του, καλό είναι να δείξετε το ενδιαφέρον σας για να μάθετε πώς είναι τα πράγματα. Διαφορετικά, μπορείτε απλώς να ρωτήσετε γενικά για τους φίλους του και να αφήσετε το παιδί να κατευθύνει τη συζήτηση εκεί που έχει μεγαλύτερο ενδιαφέρον για το ίδιο. Αυτό είναι ένα κόλπο να μάθετε περισσότερα όχι μόνο για τις παρέες αλλά και για το παιδί σας -όταν νιώσει ότι δεν είναι στο επίκεντρο της συζήτησης, είναι πιο πιθανό να προσεγγίσει ζητήματα για τα οποία\nδυσκολεύεται να μιλήσει.\nΠεριμένεις τίποτα σπουδαίο;\nΣτη «χειρότερη» περίπτωση θα σας υπενθυμίσει τον αγώνα της ομάδας του που είχατε ξεχάσει ότι είναι την ερχόμενη Κυριακή ή το επικείμενο τεστ στα\nμαθηματικά. Στην καλύτερη, μπορεί να μάθετε ότι το παιδί σας σχεδιάζει να αναλάβει ένα σημαντικό project στο σχολείο του ή ότι το… φλερτ του πρόκειται να κάνει πάρτι γενεθλίων.\nΘέλεις να σε βοηθήσω σε κάτι;\nΕίναι ίσως η πιο σημαντική ερώτηση που μπορείτε να κάνετε. Υπενθυμίζει στο παιδί την παρουσία σας στη ζωή του αλλά και τη διάθεσή του να βοηθήσετε -ακόμα και στις φάσεις της ζωής του που ίσως νιώθει άσχημα για να ζητήσει από μόνο του τη βοήθειά σας. Μην βαρεθείτε ποτέ να το ρωτάτε -ακόμα κι όταν η απάντηση είναι για πολλές μέρες «όχι» ή «μάζεψε το δωμάτιό μου γιατί εγώ βαριέμαι». Γιατί όταν έρθει κάποια στιγμή που είναι μπερδεμένο ή αναποφάσιστο, θα ξέρει ότι μπορεί να στηριχτεί σε εσάς. Επιπλέον, με αυτό τον τρόπο ενημερώνεστε για ζητήματα που το απασχολούν τα οποία ίσως και να μην βρίσκατε άλλη ευκαιρία να συζητήσετε μαζί του.